Izvor: Kurir, 10.Feb.2014, 10:42\nGeneralni sekretar UN u izveštaju od 16. oktobra do 20. januara ocenjuje da je 2013. obeležio značajan napredak na političkom planu\nBEOGRAD - Savet bezbednosti Ujedinjenih nacija održaće danas sednicu, na kojoj će biti razmatran redovan tromesečni izveštaj generalnog sekretara Ban Ki-muna o situaciji na Kosovu i Metohiji, a na kojoj će govoriti premijer Srbije Ivica Dačić.\nBan je u izveštaju, od 16. oktobra do 20. januara, ocenio da je proteklu godinu >> Pročitaj celu vest na sajtu Kurir << obeležio značajan napredak na političkom planu koji je kulminirao briselskim sporazumom Beograda i Prištine pod pokroviteljstvom EU, a da u 2014. godini treba konsolidovati postignuća iz dijaloga na putu regionalnog pomirenja, stabilnosti i napretka.\nGeneralni sekretar UN je istakao uspeh izbora koji su održani na Kosovu, uključujući i sever, što, prema njegovim rečima, otvara novu političku dinamiku na tom prostoru i vodi ka punoj implementaciji dogovora iz Brisela i stvaranju ZSO.\nOn je pozvao međunarodnu zajednicu da ohrabruje i aktivno podržava dijalog, kao i da pomaže novoizabrane lokalne skupštine i lidere na Kosovu, uključujući i one na severu.Generalni sekretar UN je u izveštaju, u koji je Tanjug imao uvid, naveo da su obe strane postigle napredak i u približavanju ka EU, pozdravivši odluku Evropskog saveta da započne pristupne pregovore sa Srbijom.\n"Pozdravljam odluku Evropskog saveta da započne pristupne pregovore sa Srbijom u januaru, i podršku koji je dao pregovorima o Stabilizaciji i pridruživaju s Kosovom. Razgovori Beograda i Prištine su bili značajni za ovaj uspeh i nastaviće da budu veoma važni da se napredak koji je postignut održi, uprkos različitim tumačenjima i tenzijama na terenu", ocenio je Ban.Značajan napredak u domenu policijskih struktura na severu Kosova treba da prati napredak u pitanjima pravosuđa i drugih područja vladavine zakona, naveo je generalni sekretar i pozvao sve strane da pokažu "maksimalnu fleksibilnost i spremnost da se izađe u susret" u svom pristupu.\nBanovom izveštaju pridodat je i izveštaj šefa Euleksa Bernda Borharta koji se tiče istrage u vezi sa trgovinom organima na Kosovu."Postignut je dobar napredak u istrazi oko trgovine organima na Kosovu i tim koji vodi tužilac Klint Vilijamson radi sa vlastima EU i i pravosudnim vlastima državama regiona na rešavanju tog slučaja", ocenio je on.\nNavodi se da tužilac Klint Vilijamson nastavlja da sarađuje s vladama u EU da bi osigurao da njegov tim bude u mogućnosti da završi nezavisnu i profesionalnu istragu.Uoči odlaska u Njujork Dačić je najavio da će na sednici izraziti stav Srbije da je za nastavak dijaloga, ali da će govoriti i o zloupotrebama tog dijaloga od strane Prištine koja, kako je naveo, to koristi da afirmiše svoju nezavisnost.\n"Oni dobro znaju da bez UN i bez dogovora sa Srbijom ne može biti zaokružen proces nezavisnosti, ali stalno žele da dovedu do toga da Srbi učestvuju u sistemu nezavisnog Kosova", naveo je Dačić i dodao da Srbija ne priznaje Kosovo kao nezavisnu državu i želi da implementacija zaista bude statusno neutralna.On je, takođe, rekao da će govoriti i o potrebi garantovanja potpune bezbednosti i eliminisanja slučajeva kao što je hapšenje Olivera Ivanovića i nekih drugih.\n"Imate situaciju hapšenja Olivera Ivanovića, Euleks - smanjuje mu se mandat bez saglasnosti SB UN, zato se treba čuvati incidentnih situacija, jedna varnica je dovoljna da ponovo upali plamen konflikata", upozorio je Dačić.\nOn je podsetio i da će dva dana posle sednice SB, 12. februara, otputovati u Brisel gde će zajedno sa prvim potpredsednikom Vlade Aleksandrom Vučićem učestvovati u nastavku dijaloga sa Prištinom.Sednici SB na kojoj će biti razmatran najnoviji izveštaj generalnog sekretara UN prisustvovaće i kosovski premijer Hašim Tači.\nBlic: Sednica Saveta bezbednosti UN o Kosovu\nBlic: Tači: Savetu bezbednosti predstaviću uspehe Kosova\nPress: Tači preko Fejsbuka najavio teme o kojima će govoriti na SB UN


Bihaćki aerodrom vrši testiranje stabilnosti tla na poletno-sletnoj stazi - Akta.ba\n08.01.2020. 11:44 / Izvor: Akta.ba\nNa gradilištu bihaćkog aerodroma trenutno se vrši testiranje na 300 metara testnoj poletno-sletnoj stazi, koja je ovo preduzeće koštala 2 milona maraka, piše cazin.net.\nAdnan Bajrić v.d. Aerodroma Bihać kazao je kako "ti rezultati trebaju da pokažu nosivost ovog tla. Prvobitni rezultati su daleko bolji nego što trebaju biti i vjerujem da će se ne kraju potvrditi da ovdje može biti izgrađen aerodrom.”\n"Realno je za očekivati da Vlada FBiH finansira ovaj projekat ili da se zaduži kod kreditora ili bude garant nama za takva sredstva. Na kraju ima i opcija javno-privatnog partnerstva kroz jedan od modela koji bude odgovarao gradu i investitoru", ističe Bajrić.\n"Do sada u našim razgovorima i dogovorima su to razvojni fondovi i privatne firme sa Bliskog istoka koji žele da dođu ovdje na ovaj prostor, koji je spoj istoka i zapada. Oni će sebi omogućiti put ka Evropi, a mi ćemo dijaspori omogućiti domovinu bližom", kazao je Bajrić.


Češka: Kampanja protiv zimskog i letnjeg vremena : Nadlanu.com\nČeška: Kampanja protiv zimskog i letnjeg vremena\nObjavljeno 30. mar 2013. / 23:00:00\nČeški senator Petr Šiler i evroposlanica Zuzana Rojtova obezbedili su sponzorske darove za kampanju i narednog meseca počinju da skupljaju potpise protiv zimskog i letnjeg vremena u Češkoj, a krajem leta u još šest zemalja Evropske unije.\n"Zimsko i letnje vreme uvodilo se svojevremeno zbog energetskih ušteda. Sada su prema oceni energetičara zanemarljive. Cela Francuska uštedi svega pola procenta proizvodnje (češke) nuklearke Temelin", kazala je Rojtova.\nUkoliko češkoj kampanji podje za rukom da prikupi milion potpisa u svih sedam zemalja gde je obezbedila saradnike Brisel će morati zvanično da razmotri taj zahtev.\nIpak, čak i kada bi kampanja urodila plodom, pred protivnicima prolećnih i jesenjih promena računanja vremena stoji još jedna prepreka.\n"Vodi se rasprava da li bi to jedno vreme trebalo da bude ono letnje ili zimsko. Narodi na jugu Evrope žele da to bude današnje zimsko računanje vremena a na severu žele letnje. Česi su podeljeni na pola", kazao je za praznično izdanje Mlade fronte Dnes senator Šiler.\nletnje računanje vremenasatzimsko računanje vremena


Moja TV: BH Telecom donirao 100.000 KM Kantonalnoj bolnici Zenica\nBH Telecom donirao 100.000 KM Kantonalnoj bolnici Zenica\nKompanija BH Telecom donirala je Kantonalnoj bolnici Zenica novčani iznos od 100.000 KM u sklopu projekta dodjele donacija za 32 zdravstvene ustanove koje su ispunile uslove iz Javnog poziva.\nVaučer donacije su uručili generalni direktor BH Telecoma Mirsad Zaimović i izvršni direktor Tarik Čaršimamović, a donacija će biti usmjerena za nabavku uređaja neophodnih za rad Eksplantacionog odjela ove bolnice.\n"Od dobiti iz 2015. godine BH Telecom je izdvojio milion KM od kojih je 50.000 KM donirano Zemaljskom muzeju BiH, a finansiramo i 18 javnih kuhinja. Ostatak novca smo rasporedili u zdravstvene ustanove i zadovoljstvo nam je da je jedna od njih i Kantonalna bolnica Zenica. BH Telecom je imao odlične rezultate poslovanja kako generalno tako i u direkciji Zenica, te smo jedna od društveno najodgovornijih kompanija u posljednjih deset godina. Pored ove donacije iz dobiti za 2015. godinu, u prethodnim godinama izdvojeno je više od 12 miliona KM za donacije, oko 50 miliona KM za sponzorstva za sportske, kulturne, humanitarne i obrazovne projekte. U ovih deset godina smo uplatili više od milijardu KM dividende u budžet Federacije BiH, preko pola milijarde KM PDV-a, isto toliko fondovima za penziono i zdravstveno osiguranje, a uplatili smo i 150 miliona KM poreza na dobit", izjavio je direktor Zaimović.\nDirektor Kantonalne bolnice Zenica Rasim Skomorac je u svome obraćanju prisutnima kazao kako je donacija BH Telecoma došla u pravi trenutak za eksplantacioni odjel koji će ovim novčanim iznosom kupiti potrebnu aparaturu za lakši rad.\n"Kantonalna bolnica Zenica sa eksplantacionim programom postala je lider u Federaciji i državi, a ova sredstva će olakšati rad kolega koji se bave izuzetno teškim poslom. Sva sredstva koja su nam donirana bit će usmjerena na ispunjavanje njihovih potreba u programu eksplantacija", izjavio je Skomorac.\nDodao je kako eksplantacioni tim za jednu eksplantaciju radi i po 48 sati u kontinuitetu te da će nabavka dodatne opreme olakšati njihov proces. Naime, prema riječima pomoćnika direktora za medicinske poslove Kasima Spahića, doniranim sredstvima će biti izvršena kupovina dijagnostike koja je potrebna za održavanje donora u životu od trenutka moždane smrti do eksplantacije organa, a ova oprema je bila i jedan od uslova da bi mogli biti registrovani kao eskplantacioni centar na Federalnom nivou.


» Info dan „Istočna Srbija na putu ka EU“\nGolubačka tvrđava otvorena za posetioce\nU Zaječaru je 3. juna, na Fakultetu za menadžment, održan info dan „Istočna Srbija na putu ka EU“, na kome je studentima i srednjoškolcima iz istočne Srbije predstavljen proces pristupanja Evropskoj uniji. Održavanje info dana pomogao je, dostavljanjem publikacija, EU info centar.\nVladan Jeremić, član Tima Evropa i direktor RARIS-a – Regionalne agencije za razvoj istočne Srbije\nPristupanje EU nosi sa sobom ne samo nove mogućnosti nego i potencijalne izazove jer će se nekim sektorima i poslovima, kao i samim građanima, znatno promeniti uslovi rada i poslovanja. Zato je RARIS pokrenuo regionalnu inicijativu „Istočna Srbija na putu ka EU“ kako bi omogućio građanima u istočnoj Srbiji da detaljno upoznaju proces pregovaranja, uzmu aktivno učešće u njemu i iskoriste proces pristupanja Srbije EU na najbolji način.\nRARIS je formirao „Regionalnu EU platformu“ kao mehanizam formulisanja stavova, interesa i kritika lokalnih aktera vezanih za proces pridruživanja i interese regiona. U Regionalnoj EU platformi učestvuje više od 40 predstavnika: organizacija civilnog društva, profesionalnih udruženja, lokalnih razvojnih institucija, regionalnih razvojnih institucija, MSP i njihovih asocijacija, lokalnih organa vlasti i medija iz Borskog i Zaječarskog okruga. Više informacija o Regionalnoj EU platformi se može pogledati na http://www.raris.org/fod\nInfo dan je organizovao RARIS – Regionalna agencija za razvoj istočne Srbije uz pomoć Fonda za otvoreno društvo iz Beograda i u saradnji sa EU info centrom iz Beograda.\nObeležavanje Zelene nedelje 2015. u Novom Sadu: Nagradno foto takmičenje „Moj eko selfi“


Велики штрајк и демонстрације у Љубљани - за боље вредновање наставничке професије - SAVEZ SINDIKATA REPUBLIKE SRPSKE\nNaslovnaGranski sindikatiVeliki štrajk i demonstracije u Ljubljani – za bolje vrednovanje nastavničke profesije\n16/03/2018 Granski sindikati, Međunarodna saradnja, Sve vijesti, Sindikat ONK\nVeliki štrajk i demonstracije u Ljubljani - za bolje vrednovanje nastavničke profesije\nSlovenački sindikat obrazovanja, nauke i kulture Slovenije ( SVIZ )organizovao je štrajk i veliki protest 14. februara 2018. godine u Ljubljani. U štrajku je učestvovalo preko 40.000 zaposlenih, a na protestu na Kongresnom trgu u Ljubljani preko 20.000 učesnika je poručilo Vladi: Tražimo bolje vrednovanje rada nastavnika!\nTokom višemjesečnih pokušaja da se kroz socijalni dijalog uvaže opravdani zahtjevi sindikata i nađu načini boljeg vrednovanja rada nastavnika, a bez rezultata, krenulo se u ozbiljne pripreme za štrajk, za koji su se izjasnili i zaposleni koji nisu članovi sindikata.\nU obrazloženju štrajkačkih zahtjeva istaknuti su izuzetno dobri rezultati obrazovnog sistema, potvrđeni i kroz međunarodna testiranja.\nU isto vrijeme, tokom desetogodišnje primjene platnih razreda, došlo je do narušavanja tog sistema i značajnog zaostajanja plata nastavnika u poređenju sa istim nivoom stručnosti i odgovornosti zaposlenih u drugim dijelovima javnih službi.\nNakon povećanja plata zaposlenima u sektoru unutrašnjih poslova i u zdravstvu, nastavnici u obrazovanju opravdano traže povećanje plata i bolje vrednovanje svog rada, kao i povećanje nadoknade za razredno starešinstvo i regresa za godišnji odmor.\nPored toga traži se veće investiranje u obrazovanje pošto se u Sloveniji za obrazovanje izdvaja 7,5% iz budžeta za obrazovanje, u poređenju sa prosjekom od 11,2% u zemljama Evropske unije.\nUčesnicima protesta se obratila i Kristin Blauer, predsjednica Evropskog sindikata obrazovanja, a govorila je i Jelka Velički, predsjednica SVIZ – a i Branimir Štrukelj, generalni sekretar SVIZ – a.\nBrojni sindikati obrazovanja širom Evrope poslali su podršku štrajku u Sloveniji, a među njima i Sindikat obrazovanja, nauke i kulture Republike Srpske. U pismu podrške koje je predsjednik Sindikata ONK, Dragan Gnjatić uputio kolegama u Sloveniji između ostalog se navodi: “ Vi ste jedan od najorganizovanijih sindikata na ovim prostorima, pratimo vaše aktivnosti i pravednu borbu za poboljšanje materijalno – socijalnog statusa. Vaša sindikalna borba predstavlja odličan primjer za sve sindikate u regionu i šire. “\nPismo podrške Sindikata ONK Republike Srpske kolegama u Sloveniji\nŠtrajk u Ljubljani je medijski bio veoma zapažen. Ukoliko se ne uvaže zahtjevi i ne počnu pregovori sa Vladom, novi štrajk i protesti zakazani su za mjesec dana.


Svijet - datum: 2018-05-20 PREKO STO MRTVIH U NAJVEĆOJ AVIONSKOJ NESREĆI NA KUBI U POSLEDNJE TRI DECENIJE Komisija utvrđuje uzrok pada aviona\nKubanski predsjednik Migel Dijaz Kanel saopštio je da je formirana specijalna komisija koja će utvrditi uzrok avionske nesreće u kojoj je poginulo više od 100 ljudi.\n„Boing 737“ u kojem su se nalazila 104 putnika i šest članova posade srušio se i izgorio u petak ubzo poslije polijetanja sa međunarodnog aerodroma „Hoze Marti“ u Havani, a tri osobe su preživjele, navodi AP. Istražitelji pregledaju ostatke aviona kako bi pronašli eventualne tragove o uzroku pada aviona.\nU pitanju je najgora avionska nesreća na Kubi u poslednje tri decenije i treća velika nesreća te vrste od 2010. godine, podsjeća AP.\nBilo je oblačno i na aerodromu je padala kiša u vrijeme nesreće, a kubanska državna televizija javila je da je avion star 39 godina naglo skrenuo udesno nakon polijetanja za grad Olgin, na istoku Kube.\nDržavna avio-kompanija „Kubana“ čiji je avion pao, ima generalno dobar bilans bezbjednosti, ali je poznata po kašnjenjima i otkazivanjima letova, a mnoge svoje avione je povukla iz saobraćaja zbog problema sa održavanjem proteklih mjeseci, pa je zato bila prinuđena da iznajmljuje čarter avione od drugih kompanija, navodi AP.\nMeksičke vlasti su saopštile je da je „Kubana“ avion iznajmila od meksičke kompanije „Aerolineas Damojh“, kao i da su posadu činili Meksikanci.


Ruski predsednik navodno pomaže u utvrđivanju kretanja snaga u Donbasu, gde su ruske trupe prošle nedelje pretrpele krvavi poraz pokušavajući u više navrata da pređu stratešku reku na istoku Ukrajine.\nIzvori su dodali da Putin i dalje blisko sarađuje sa generalom Valerijem Gerasimovim, komandantom ruskih oružanih snaga, za razliku od prošlonedeljnih tvrdnji Ukrajine da je šef vojske povučen.\n- Mislimo da su Putin i Gerasimov uključeni u donošenje taktičkih odluka na nivou za koji bismo inače očekivali da ih preuzme pukovnik ili brigadir - rekao je za "Gardijan" vojni izvor, misleći na tekuću bitku na istoku Ukrajine.\nSnage Moskve do sada nisu uspele da ostvare prodor u Donbas, gde već mesec dana vode ofanzivu koja nekoliko puta nije uspela da opkoli manje ukrajinske snage.\nNisu dati dodatni detalji koji bi podržali ovu izjavu, iako je implicirano da je procena o Putinovoj bliskoj ličnoj umešanosti bila zasnovana na obaveštajnim podacima koji su primljeni.\nPukovnici u američkoj vojsci i brigadiri u britanskoj vojsci obično komanduju brigadom, jedinicama sastavljenim od nekoliko bataljona – od kojih je poslednji ekvivalent najmanjoj operativnoj jedinici u ruskoj vojsci.\nRuska vojska deluje više od vrha prema dole u poređenju sa zapadnom, sa uputstvima koja se obično šalju generalima na terenu. Međutim, zbog spore invazije u krajini, Moskva je bila prinuđena da pošalje generale bliže liniji fronta, gde ih je do 12 ubijeno, prema ukrajinskim oružanim snagama.\n- Šef države bi trebalo da ima pametnije stvari da radi nego da donosi vojne odluke. Oni bi trebalo da postavljaju političku strategiju, a ne da se zaglave u svakodnevnim aktivnostima - rekao je Ben Bari, bivši brigadir britanske vojske i stručnjak za kopneno ratovanje na Međunarodnom institutu za strateške studije.\nProšlonedeljni neuspeli ruski pokušaj da pređu reku Severski Donjec kod Bilohorivke doveo je do uništenja više od 70 ruskih vozila i gubitka opreme vredne najmanje jednog bataljona, prema procenama zasnovanim na snimcima iz vazduha mesta bitke.\nPoraz je bio toliko ozbiljan da je neke ruske vojne blogere naveo da komentarišu "nesposobnost ruske vojske“, prema Institutu za proučavanje rata, što je redak znak unutrašnjeg neslaganja.\nU ponedeljak, ruske snage granatirale su položaje fronta u istočnoj ukrajinskoj oblasti Donbas dok se borbe sve više fokusiraju na Severodonjeck, najistočniji grad koji ukrajinske snage još drže nakon više od 11 nedelja rata.\nSerhij Gajdaj, guverner Luganske oblasti, rekao je u ponedeljak da su ruski udari pogodili bolnicu u gradu tokom vikenda, ubivši dvoje i povredivši devet osoba, uključujući dete, a gađano je i nekoliko drugih lokacija. Ukrajinske snage su u nedelju odbile 17 napada i uništile 11 ruskih oklopnih vozila.\nRusi postepeno vrše napad na Severodonjeck, industrijski grad koji je pre rata imao 100.000 stanovnika, pošto izgleda da je pokušaj da se završi šire opkoljavanje ukrajinskih odbrambenih snaga u Donbasu propao.\nUkrajinske snage su takođe nastavile da potiskuju ruske snage iz Harkova, drugog po veličini grada u zemlji, a Volodomir Zelenski je čestitao vojnicima koji su podigli novi granični punkt na granici Rusije severno od grada.\n- Veoma sam vam zahvalan, u ime svih Ukrajinaca, u moje ime i u ime moje porodice. Veoma sam zahvalan svim borcima poput vas - rekao je on u video poruci.\nrusija ukrajina vesti Vladimir Putin Vojska


BalkanMagazin :: Sedam decenija od osnivanja Saveta Evrope: Evropa „među javom i međ’ snom“\nčetvrtak, 24. septembar 2020\nSedam decenija od osnivanja Saveta Evrope: Evropa „među javom i međ’ snom“\nOpasno urušavanje države u Francuskoj: Provalnici organizovano zauzimaju kuće, a zakon je protiv vlasnika!\nPredsednica Evropske komisije o “stanju EU“: “Zapadni Balkan nije etapa na putu svile”\nAnkete: Bajden 52, Tramp 40 posto glasova\nIz strane štampe: Zašto nemačka ekstremna desnica investira u nekretnine?\nNova optužnica na Kosovu podseća na ratna zverstva Bila Klintona\nNeuspeh samita EU o ekonomskoj obnovi: Holandija blokirala dogovor\nNovo Makronovo šminkanje vlade i manipulisanje glasača\nčetvrtak, 03. oktobar 2019 14:55\nU javi Evrope neoliberalni kapitalizam je došao u fazu socijalne eksplozije i nacionalističke neofašističke kontrareakcije na takvo stanje. U snu započetom na evropskim ruševinama posle Drugog svetskog rata, Evropa se ujedinila kroz ideal poštovanja ljudskih prava i pravne države\n(foto, Emanuel Makron, francuski predsednik, pozdravio je povratak ruske delegacije u Svet Evrope, govoreći u utorak pred Paralemtarnom skupštinom SE)\nSavet Evrope, međuvladina organizacija za nadgledanje poštovanja ljudskih prava u 47 država članica od Atlantika do Urala, obeležio je ovih dana sedam decenija postojanja.\nOva međuvladina organizacija osnovana je 1949. godine, na evropskim ruševinama posle Drugog svetskog rata sa idejom da se unutrašnje evropske podele i ratovi više nikada ne ponove, da ceo kontinent krene ka idejnom ujedinjenju oko osnovnih vrednosti ljudskih prava za sve građane.\nKada je Rusija primljena u ovu organizaciju 1996. godine – smatralo se da je tim događajem okončan hladni rat.\nKada je Srbija, primljena 2003. godine, smatralo se da je ušla u čekaonicu za prijem u Evropsku uniju.\nKakva je organizacija Savet Evrope?\nSavet Evrope nije deo Evropske unije, kako se često misli zbog terminološke zbrke sa institucijama EU, ali su sve članice EU - članice Saveta Evrope. To znači da su sve članice EU prihvatile, kao obavezu, poštovanje Evropske konvencije o ljudskim pravima i načela pravne države u zemljama članicama. Savet Evrope je kontinentalni čuvar ovih načela.\nDeset država osnivača (Belgija, Danska, Francuska, Irska, Italija, Luksemburg, Norveška, Holandija, Velika Britanija) potpisale su Evropsku konvenciju za ljudska prava. Njeno sprovođenje će nadzirati Evropski sud za ljudska prava koji je Savet Evrope osnovao 1959. godine.\nPred Evropskim sudom za ljudska prava, građani država članica Saveta Evrope pojedinačno mogu da se obrate uz uslov da su njihovi predmeti prošli najvišu sudsku instancu u matičnoj državi.\nEvropski sud za ljudska prava postao je žrtva sopstevnog uspeha i jedva izlazi na kraj sa hiljadama i hiljadama zahteva koje šalju građani iz čitavog evropskog prostora od Atlantika do Urala.\nOdluke Evropskog suda za ljudska prava imaju obavezujući karakter i države članice su dužne da ih sprovedu iako su njihovi vrhovni sudovi odlučili suprotno.\nPrimera radi, Evropski sud je od svog osnivanja dobio 16 hiljada zahteva iz Francuske.\nVenecijanska komisija, sastavljena od pravnih stručnjaka, je telo Saveta Evrope zaduženo za nadzor funkcionisanja pravne države u zemljama članicama.\nParlamentarna skupština Saveta Evrope\nParlamentarna skupština Saveta Evrope je deo Saveta Evrope u kome se četiri puta godišnje okupljaju poslaničke deleagcije iz parlamenata zemalja članica. Odluke i rezolucije ove Skupštine nisu u načelu obavezujuće. Kada se tiču politički - moralno važnih pitanja i afera, rezolucije PSSE su delotvorne jer dobijaju veliki odjek u javnosti.\nTipičan primer je rezolucija o „navodima o trgovini organima na Kosovu“ koja je potresla svetsku javnost i dovela u pitanje do tada neprkosnoveno savezništvo zapadnih kancelarija sa takozvanom „albanskom gerilom“ OVK. Postavilo se pitanje zašto su zapadne vlade izabrale za saveznika separatiste za koje su znali da su povezani sa organizovanim kriminalom.\nIako još nije došlo do pravosudnog epiloga ove afere, crno-bela slika o Kosovu se izmenila, ne postoje više „dobri i loši momci“, postoji slika pre i posle izveštaja švajcarskog senatora Dika Martija Savetu Evrope podnetog u januaru 2011. godine.\nTreba znati da EU i Evropski parlament nisu sledili primer Saveta Evrope iako u Evropskom parlamentu postoji izvestilac za Kosovo. Već ova činjenica pokazala je koliko je dragoceno postojanje Saveta Evrope za opstanak ljudskih prava na kontinentu.\nSlični dramatični izveštaji podneti su u Savetu Evrope o tajnim letovima i zatvorima CIA 2006 i 2007. godine koji su raskrinkali bezbednosni biznis privatnih američkih i drugih kompanija u ime borbe protiv terorizma.\nPre dve godine Savet Evrope, koji se našao u unutrašnjoj moralnoj krizi, pokazao je da ima snagu da se iznutra dovede u pitanje.\nIzvestilac o Azerbejdžanu nemački pravnik i poslanik Kristof Strašer podneo je u januaru 2013. izveštaj u kome govori o užasnom stanju u azerbejdžanskim zatvorima i o tome kako mu ova zemlja - članica Saveta Evrope nije dozvolila da ponovo obiđe te zatvore. Parlamentarna skupština izglasava rezoluciju u kojoj se vlada u Azrbejdžanu hvali, a izvestilac Štraser omalovažava. Posle toga dolazi do eksplozije nezadovoljstva. Imenovan je novi izvestilac za aferu Azrbejdžan koji je otkrio da je vlada u Bakuu na sve strane podmićivala poslanike kako u Parlamentarnoj skupštini Saveta Evrope tako i u Evropskom parlamentu.\nMeđu onima koji su bili osetljivi na materijalne ponude, plaćena putovanja i slično našao se i tadašnji predsednik Parlamentarne skupštine Saveta Evrope Španac Pedro Agramon. Morao je da podnese ostavku. Objavljen je precizan spisak svih koji su prihvatali ponude Azerbejdžana.\nAzerbejdžan je posredno umešan i u jednu drugu aferu koja je u toku. Reč je o ubistvu Dafne Karauna Galicie, novinarke sa Malte koja je 2017. poginula u podmetnutoj eksploziji njenog automobila i to pred očima jednog od trojice sinova.\nGalicija je ubijena nedelju dana pošto je objavila članak o tome kako je Mišel Muskat, žena premijera Malte, primila milion dolara od Leile Alijeve, ćerke predsednika Azerbjdžana. Poznato je da preko Malte idu mnogi poslovi porodice Alijev. Svetska štampa prenela je otkriće hrabre novinarke sa Malte.\nJedna sala za pres konferencije u Evropskom parlamentu u Strazburu dobila je potom ime po ovoj ubijenoj novinarki. EU kao da misli da je to dovoljno. Do sada ništa nije učinjeno u Evropskom parlamentu da se rasvetli ko stoji iza ubistva. Nezavnično, svi znaju da je vladajući klan na Malti blizak izvesnim visokim funkcionerima.\nJedino Savet Evrope pokušava da nešto uradi. Holandski poslanik Pieter Omtzigt imenovan je za izvestioca o ovoj aferi. U više navrata trojica sinova Dafne Karuana Galicia svedočili su pred odborom za ljudska prava Parlamentarne skupštine Saveta. Govorili su o tome kako bi svaki istražni sudija koji je pokazao nameru da nešto stvarno uradi – bivao smenjen. Kako vladajuća administracija na Malti ne preza da vređa porodicu ubijene novinarke.\nKakva je atmosfera govori i čenjenica da je izvestilac Saveta Evrope Pieter Omtzigt i sâm dobio pretnje.\nZvanična Malta se branila, tvrdeći da iskreno želi da istraga dođe do istine o ubistvu. Ovih dana Omtzigt je objavio saopštenje u kome kaže da je istraga malteških vlasti nezadovoljavajuća. Premijer Malte je regovao izjavaom da ne veruje ni Savetu Evrope, ni njenom izvestiocu.\nOčigledno, ekipa na Malti se oseća, odnekle, dovoljno zaštićenom da može sebi da dozvoli ovakve izjave.\nReči i dela\nGde je Savet Evrope sada i zajedno sa njim uzvišeni ideal o ljudskim pravima?\nGovor francuskog predsednika Makrona u Parlamentarnoj skupštini Saveta Evrope početkom ove nedelje, omogućava da se nazre odgovor na ovo pitanje. Kada je reč o idealu ljudskih prava možemo da parafraziramo srpskog pesnika - Evropa je među javom i međ’ snom.\nU javi Evrope neoliberalni kapitalizam je došao u fazu socijalne eksplozije i nacionalističke neofašističke kontrareakcije na takvo stanje. U snu, započetom na evropskim ruševinama posle Drugog svetskog rata, Evropa se ujedinila kroz ideal poštovanja ljudskih prava i pravne države.\nNaime, francuski predsednik Makron održao je briljantan govor koji zavređuje da bude citiran ali koji je u potpunom raskoraku sa onim što on u praksi čini.\nFrancuski predsednik je znalački sažeo situaciju. Podsetio je na Viktora Igoa i Mihaila Gorbačova koji su sanjali o „zajedničkoj evropskoj kući“.\n„Trideset godina posle pada Berlinskog zida, na zidovima te kuće su ipak pukotine. Razlog tome je dovođenje u pitanje osnovnih prava na našem kontinentu. Sa tim moramo da se suočimo i ovde razgovaramo“, rekao je Makron, obraćajući se poslanicima u Parlamentarnoj skupštini Saveta Evrope u Strazburu povodom obeležavanja 70 godina postojanja.\nKo su ti koji prete „zajedničkoj evropskoj kući“?\nPo Makronu to su „oni koji prihvataju izbore ali odbacuju pluralizam i ravnotežu vlasti koja ograničava njihovu moć. Oni kojima je borba protiv terorizma izgovor da bi ućutkali političke protivnike. Oni koji misle da,, u suštini odgovor na savremene izazove predstavlja jaka država koju treba izgraditi na ruševinama onoga što smo mi podigli“.\nFrancuski predsednik priznaje da ova opcija ima sve više zagovornika: „Na žalost vidim šta govore istraživanja javnog mnenja o rastućoj fascinaciji našeg stanovništva, naših naroda za autoritarne režime…“.\nMakron rezimira pitanja pred kojima se nalaze današnje evropske demokratije:\n„Kako zaštiti građane od terorizma, a da se pri tom očuvaju njihova prava i pojedinačne slobode? Kako odbraniti slobodu izražavanja pred navalom govora mržnje? Kako odgovoriti na sve učestalije nasilje u našim drustšvima? Kako poštovati pravo na azil i u isto vreme na legitimne zahteve da se kontrolišu tokovi migracija? Kakvo novo pravo treba da izgradimo u svetu u kome je ljudski život sve više dematerijalizovan?“\nVeliki aplauz čuo se u poslaničkoj sali u Parlamentarnoj skupštini Saveta Evrope, posle ovih reči francuskog predsednika koje odslikavaju današnju Evropu i njene nedoumice.\nSenku nad briljantnim govorom čini, međutim, neumoljiva stvarnost.\nMakron je kao Evropa: Između sna o demokratskom društvu i jave neoliberalnog kapitalizma. Kako je jedan izvestilac Saveta Evrope zaključio još davne 2005. godine u izveštaju o rastućim nejednakostima: „Demokratija i neoliberalizam su u nepomirljivoj kontradikciji“.\nMakron ni u jednom trenutku nije u stanju da dovede u pitanje načela neoliebralnog kapitalizma, takozvanog slobodnog tržišta, koje u ime slobodne konkurencije, zapravo, uništava konkurenciju, u ime ekonomije tržišta zapravo uspostavlja ekonomiju centralizovanu na nekoliko središta finansijske moći na planeti.\nUprkos govorničkom talentu, predsednik Makron je taj koji je represivnim merama odgovorio na socijalne proteste „žutih prsluka“ zbog čega su na adresu Pariza stigle kritike iz UN, Saveta Evrope i Evropskog parlamenta, kao i brojnih nevladinih organizacija.\nMakron kao da veruje da su reči dovoljne da bi spasio demokratiju. Reči nisu dovoljne.


Burkhard: Sandžak važan, ali zanemaren region Srbije\nŠef Misije OEBS u Srbiji Peter Burkhard izjavio je danas da je Sandžak veoma važan, ali zanemaren region i dodao da bi Srbija trebalo da iskoristi njegov multikulturalni karakter.\n"Geografski posmatrano, Sandžak se nalazi na periferiji, udaljen od glavnih saobraćajnica. U Novom Pazaru ima znatno manje predstavništava državnih institucija nego u drugim gradovima slične veličine. Zbog toga je OEBS otvorio kancelariju u ovom gradu i želimo da našim prisustvom ukažemo na ovaj region", rekao je Burkhard.\nOn je dodao i da OEBS u Srbiji pokušava da sprovede projekte koji se odnose na reformu policijskog sistema, vladavinu prava, medije i društvenu zajednicu, a da je za sandžačke opštine u planu projekat za formiranje i unapređenje lokalnih saveta za bezbednost.\n"Bezbednost građana ne zavisi samo od policije, ona je samo jedan od elemenata koji utiču na to. Bezbednost je znatno širi pojam, to je i pitanje saobraćaja, životne sredine ili zdravstva. Zato smatramo da su saveti za bezbednost dobar model u okviru kojeg bi se radilo na ovim pitanjima", izjavio je Burkhard.\nBurkhard se prilikom trodnevne posete Sjenici i Novom Pazaru sastao sa predstavnicima lokalnih samouprava, Islamske zajednice u Srbiji, Bošnjačkog nacionalnog veća, medija, nevladinih organizacija, kao i učenicima.


Zvanično: Beograd domaćin Fajnal-fora 2018. godine\nDirektor Evrolige Đorđi Bartomeu i gradonačelnik Beograda Siniša Mali potpisali su ugovor o oragizaciji fajnal fora u glavom gradu Srbije 2018. godine.\nBogato: Evo kako i koliko novca može da zaradi Zvezda od Evrolige\nKoliko je Evroliga ispred svih ostalih košarkaških takmičenja na “starom kontinentu” govore podaci o nagradnom fondu koji je planiran za klubove koji učestvuju u ovom nadmetanju.\nŠampion ABA lige u Evroligi do 2020!\nABA liga i Evroliga danas su potpisali četvorogodišnji ugovor o saradnji koja podrazumeva da će regionalna liga imati jedno mesto u Evroligi i tri u Evrokupu, prenose beogradski mediji.\n19:27 >> 19:34\nPotvrđeno: Šampion ABA ide u Evroligu!\nPrvi čovek elitnog evropskog takmičenja Đordi Bartomeu je gost Beograda i tom prilikom je u razgovoru za televiziju "Sport klub" objasnio da je Evroliga predvidela mesto samo za šampiona ABA...\nNovogodišnji poklon za ABA: FIBA garantuje dva mesta u Evroligi\nPredsednik Evrolige: "Delije" su primer za sve navijače!\nPredsednik Evrolige Đordi Bartomeu istakao je da "kada bi se domaćin Fajnal fora birao po sentimentalnosti, Beograd bi bio glavni favorit", ali da presuđuju drugi faktori.\nEvroliga presudila o zatvaranju lige: Šta će biti sa Zvezdom i Partizanom?\nBalkanski region bio je u strahu od eventualnih promena Evrolige, koja je želela da zatvori takmičenje i stvori tzv. "ligu najbogatijih", ali je posle sastanka prvog čoveka najelitnijeg...\nEvroliga neće Zvezdu i Partizan!\nPlan Đordija Bertomeua je da već od sezone 2016/17. ili godinu dana kasnije, napravi zatvorenu Evroligu u kojoj će 20 klubova imati ugovor, a četiri će dolaziti iz drugog po rangu takmičenja -...\nEvroliga ukida kvalifikacije\nEvroliga od sledeće sezone neće imati učesnike koji su to pravo izborili kroz kvalifikacije, prenosi portal mondo.rs. Ovu informaciju medijima je saopštio predsednik lige Žordi Bartomeu uoči...


Operacijom `warp sped` planiraju da u roku od 24 sata vakcinišu ceo narod – PRAVDA – ISTINA\nOperacijom `warp sped` planiraju da u roku od 24 sata vakcinišu ceo narod\n11/12/2020 11/12/2020 PRAVDA-ISTINA\nVlada i vojska najavljuju ekspresnu vakcinaciju svih ljudi…\n“Ono što radimo da bi bili sigurni da smo spremni za ovaj nivo koji smo pripremili proteklih 6 mjeseci, kao što sam rekao timu moramo imati dvije stvari.\nPrvo nakon dobijanja autorizacije za hitni postupak, cijela Amerika mora da primi vakcinu u roku od 24 sata.Kao što sam rekao, ovo je jako važno, poštena i pravična raspodjela vakcine, istovremeno u cijeloj zemlji, neće biti podjela na siromašne i bogate, raspodjela će biti pravična i mi puno radimo na tome da se desi.\nDruga stvar koju želimo da uradimo je da slijedeća isporuka vakcina, nakon prvog prijema bude rutinska, tako da države mogu unaprijed planirati i razviti izvršenje davanja vakcine rutinskom metodom, tako da stanovništvo bude dobro informisano.”\nO da, to je operacija pod nazivom `warp speed`… zar to nije divno. Žele vakcinisati cijelu Ameriku u roku od dvadeset četiri sata.\nKad sam to rekao, prije nekoliko nedelja, mnogi su reagovali, tvrdeći da to nije namjera… neće oni to da rade. E, pa narode to jeste namjera i to žele da urade.\nPošto će mnogi da se razbole i dobiju nuspojave vakcina a veliki broj ljudi će vještačkoj inteligenciji davati informacije o takvim neželjenim posljedicama, naravno da žele izvršiti vakcinaciju što je prije moguće. Tada oni drugi koji primaju vakcinu, neće moći vidjeti kako su se oni prvi razboljeli nakon prijema vakcine, jer bi odlučili da ne primi vakcinu.\nOni ovo svuda guraju… kažu da je u velikoj Britaniji vakcina spremna, mislim da želi početi sa vakcinacijom u januaru. U Australiji takođe u januaru, tu će raditi u fazama, prvo vakcinisanje medicinskih radnika, vakcinisanje najvažnijih, mada će njima najverovatnije ubrizgati fiziološki vitaminski rastvor, njima ništa neće biti.\nA pravu vakcinu će čuvati za sve druge. Karu da će morati da se primi dvije ili 3 doze, čak je u planu da to bude ustaljeno, upozoravaju da će nuspojave vakcine biti neprijatne i dosta će se ljudi razboljeti, biće jako teško da se ljudi natjeraju primiti drugu dozu vakcine a moraju je primiti da bi bili 97% zaštićeni od COVID-19, koje god izmišljene brojke da koriste.\nU pitanju su zdravi ljudi ali danas zdravo više ne postoji ili se simptomatični ili asimptomatični… ne može da se kaže da ste zdravi, tako da je za njih svako bolestan. Iako ljudi ne znaju da su bolesni da bi im dali ovu vakcinu da budu zaista bolesni, da više ne bi bili bolesni… ovo je zaista čudan mentalitet koji nam guraju.\nTo se gura da bi mi sami sebi to radili… oni rade da sve bude očigledno. Izborna prevara je očigledna, prevara sa vakcinama… sve je tako očigledno, zato što žele da mi to sami sebi radimo. Moramo sami da izaberemo da nosimo maske, moramo mi sami da izaberemo da osuđujemo ljude koji ne nosi masku, moramo da znamo da će vakcina da nas ošteti ali moramo da izaberemo da je primimo, bez obzira na to. To pomaže njihovim planovima… žele da to sami sebi radimo.\nAli što se maski tiče, jedan britanski političar koji se zove Džonathan Van Tam kaže da ćemo morati da nosimo maske godinama i da pazimo, pošto će COVID-19, postati sezonski… naravno da će postati sezonski jer to je sezonski grip. Uvijek je bio sezonski grip ali pošto su uklonili sezonski grip, sada je sve Kovid.\nImaćemo kovid 20, zatim kovid 21, kovid 22 kovid 23, nikad neće nestati, to je namjera. Ali ljudi se odupiru i dalje imamo proteste. Poslali su mi iz Valensija odličan video, tamo je dosta policajaca skinulo uniforme i pridružili su se narodi… i oni su shvatili da je ovo prevara.\n“Sloboda, sloboda… ovdje hodamo sa policijom za slobodu u Valensiji, neka se ovaj video širi kroz cijeli svijet i pokaže kakvi su pravi policajci, kao što ovaj čovjekov rekao i maršira za svoju zemlju, za svoje sestre, braću, za djecu i brani pravo čovečanstvo, policija za slobodu, ovdje Valensiji.\nMi nećemo stati, oni ne mogu da nas ućutkaju. Ljudi u prolazu nam se pridružuju, mi izražavamo svoje istinske misli i niko ne može da nas zaustavi.”\nDodikove dvije ploče su skinute a ostale, još teže, čekaju na red\nU PRIPREMI JE NOVO POTKIVANJE


Opšta bolnica „Đorđe Joanović“ saopštila je danas da se građani koji imaju simptome respiratornih infekcija (povišena temperatura, učestali kašalj, otežano disanje) javljaju isključivo u Centar za respiratorne infekcije Doma zdravlja. Ovaj Centar se nalazi u Baranjskoj 18, na Zelenom polju, i radi od 7 do 20 časova.\n„Odeljenje za zbrinjavanje i prijem urgentnih stanja, odnosno Urgentni centar Opšte bolnice Zrenjanin, nije predviđen za zbrinjavanje ovih pacijenata, kako se ne bi mešali sa pacijentima koji nemaju respiratorne infekcije i kako se ne bi remetilo zbrinjavanje drugih hitnih stanja“, navodi se u saopštenju.\nPročitajte još: Na raspolaganju su telefoni svih ambulanti i zdravstvenih stanica\nIz bolnice apeluju na sugrađane sa respiratornim simptomima da ne čekaju noć, nego da se na vreme jave izabranom lekaru putem telefona. Izabrani lekar će ih najaviti i zakazati pregled u Respiratornom centru Doma zdravlja, kako bi se obavili neophodni pregledi i dijagnostika.\n„Nakon kompletne trijaže, ukoliko je potrebno dalje bolničko lečenje, lekari Doma zdravlja pacijenta upućuju u ustanovu sledećeg nivoa zaštite, odnosno nadležne opšte bolnice“, navodi se u saopštenju.\nTagoviCentar za respiratorne infekcije Opšta bolnica "Đorđe Joanović"


Thaci: U Račku počinjen najveći zločin poslije Srebrenice | Kosovo | Al Jazeera Balkans\nThaci: U Račku počinjen najveći zločin poslije Srebrenice\nU zločinu srpskih snaga u Račku na Kosovu 15. januara 1999. pogubljeno je više od 40 albanskih civila u dobi od 13 do 82 godine.\nKosovski Albanac tokom posjete spomen-zidu ubijenim stanovnicima RačkaEPA\nPredsjednik Kosova Hashim Thaci danas je ocijenio da je "masakr u Račku, izvršen prije tačno 21 godinu, najveći zločin poslije Srebrenice u poslijeratnoj Evropi".\n"Pogubljeno je više od 40 albanskih civila u dobi od 13 do 82 godine. Ovaj genocidni čin izazvao je neviđeni revolt na nacionalnoj i međunarodnoj sceni", dodao je predsjednik Kosova na komemoraciji povodom zločina u Račku, prenijela je Beta.\nPrema njegovim riječima, poslije Račka "etničko čišćenje, masakr, genocid niko nije mogao sakriti", kao "što nije bilo moguće sakriti ni više od 13.000 ubijenih albanskih civila, više od 20.000 silovanih Albanki, približno milion Albanaca koji su protjerani s Kosova, otprilike 400 izvršenih masakara, a približno 1.300 djece ubijeno je po nalogu države Srbije".\nPosebnu zahvalnost Thaci je izrazio američkom ambasadoru Williamu Walkeru, koji, kako je rekao, "nikad nije ostavio to na miru, čak ni kad nas međunarodni zvaničnici nisu posjećivali".\nZločin izazvao intervenciju NATO-a\n"Ambasador Walker održao je živu međunarodnu svijest o masakru koji je počinila srpska država na Kosovu", kazao je Thaci.\nTakođer je rekao da je vrijeme da svi bez oklijevanja kažu istinu i da se "počinioci ovih zločina na Kosovu nađu pred licem pravde".\nČelnik pokreta Samoopredjeljenje Albin Kurti u Račku je rekao da je "masakr potresao Kosovo, ali i svijest međunarodne zajednice, što je dovelo do vojne intervencije NATO-a".\n"Već 21 godinu nema pravde za porodice i to poricanje pravde nastavak je zločina prema našim građanima, našem narodu, našoj državi", kazao je Kurti i dodao da je "obaveza domaćih institucija i međunarodnih partnera da pojačaju pritisak na Srbiju kako bi se izvršioci ovog zločina protiv čovječnosti našli pred licem pravde".


Kingston predstavio plan USB 3.0 proizvoda za 2011\nKingston predstavio plan USB 3.0 proizvoda za 2011 – Personal magazin\nKompanija KingstonDigital Europe Ltd, članica kompanije Kingston Technology, nezavisnog svetskog lidera u memorijskim proizvodima, daje veću podršku USB 3.0 tehnologiji u 2011. otkrivajući svoj plan na sajmu CES 2011. Kompanija Kingstonće…\nKompanija KingstonDigital Europe Ltd, članica kompanije Kingston Technology, nezavisnog svetskog lidera u memorijskim proizvodima, daje veću podršku USB 3.0 tehnologiji u 2011. otkrivajući svoj plan na sajmu CES 2011. Kompanija Kingstonće ponuditi obiman paket rešenja za USB 3.0 fleš diskove kako bi odgovorila na potrebe korisnika na svim nivoima, budući da se ova tehnologija sve više usvaja.\n„Već smo videli uspešno usvajanje naših DataTraveler Ultimate 3.0proizvoda i HyperX MAX 3.0 eksternog drajva među onima koji su prvi zahtevali brži prenos podataka i prenosivost”, izjavio je Dejan Škuletić, menadžer razvoja poslovanja u Adria regiji, kompanija Kingston. „Kako se USB 3.0 tehnologija razvija i sve više platformi i računara podržava USB 3.0 standard, prepoznajemo potrebu za razvojem drugačijih rešenja kako bismo odgovorili na potrebe različitih ciljnih tržišta i pomogli usvajanje drajva kao tehnologije.”\nZa entuzijaste i napredne korisnike kompanija Kingston će predstaviti do sadanajbrži USB 3.0 drajv. DataTraveler HyperX 3.0 će služiti kao referentni model i biće deo HyperXperience™ serije, porodice Kingston Flash proizvoda visokih performansi koja će uključivati SSD-ove, USB-ove i kartice, kako bi se zaokružila celina uz HyperX memorijske module namenjene entuzijastima.\nU septembru 2010. kompanija Kingston je predstavila DataTraveler Ultimate 3.0, svoj prvi USB 3.0 fleš drajv koji koristi SATA bridge čip kako bi zadržao visok nivo brzine prenosa podataka. Kako kontroleri sa jednim čipom postaju dostupni, kompanija Kingston će predstaviti drugu generaciju DataTraveler Ultimate 3.0, dostupnog u kapacitetima od 16, 32 i 64 GB. Kontroleri sa jednim čipom omogućavaju veću brzinu i kompatibilnost sa USB 3.0 proizvodima. Korisnici će imati veću korist od boljih performansi i nižih cena proizvoda sledeće generacije.\nBudući da će se isporučivati sve veći broj računara kompatibilnih sa USB 3.0 kasnije u toku godine, naročito krajem drugog i trećeg kvartala, kompanija Kingston će takođe predstaviti osnovni model fleš drajva koji ide uz te sisteme. Biće namenjen isključivo korisnicima koji zahtevaju manji kapacitet i nižu cenu, kako bi se omogućilo masovno usvajanje ove tehnologije.\nKingston predstavio plan USB 3.0 proizvoda za 2011 was last modified: January 6th, 2011 by Redakcija\nCES 2011HyperX MAX 3.0HyperXperienceKingstonSATA bridgeUSB 3.0\nKingston HyperX na 2133MHz XMP sertifikovan za Intel Sandy Bridge P67 platformu\nSpecijalno izdanje HyperX memorijskog modula


BLOG: Značaj finansijske politike za upravljanje preduzećem - PANTHEON\nZnačaj finansijske politike za upravljanje preduzećem\n“Bogatstvo se može uživati samo u društvu.”\nVećina malih i srednjih preduzeća (MSP) u BiH, iako ima uspostavljenu finansijsku funkciju, istovremeno nema u pisanoj formi kreiranu, preciznu, finansijsku politiku za upravljanje preduzećem. Finansijska funkcija, u ovako kreiranom poslovnom okruženju, najčešće izvršava operativne zadatke knjiženja finansijskih transakcija i izvještavanja (internog i eksternog), u skladu sa zakonskim odredbama i potrebama vlasnika kapitala. Za unapređenje poslovanja finansijske funkcije preduzeća, a time i cjelokupnog poslovanja, neophodno je definirati zvaničnu finansijsku politiku preduzeća.\nFinansijska politika kao politika finansijske funkcije preduzeća ima svoj cilj i načela kao osnovne izvore saznanja po kojima se radi da bi se ostvario cilj. Analogno rečenom, finansijska politika ima za cilj postizanje i održavanje finansijske snage preduzeća pomoću utvrđenih načela kojih se pridržava u izvršavanju svojih zadataka. Finansijska politika se mora posmatrati u sklopu integralne poslovne politike preduzeća. U kompleksu globalne poslovne politike preduzeća, finansijska politika pokriva tzv. finansijski aspekt koji se odnosi na osnovne finansijske ciljeve preduzeća. Stoga, finansijska politika čini novčani izraz ukupne poslovne politike.\nFinansijska politika je skup mjera, sredstava, kojima se ostvaruju ciljevi i zadaci u finansijskom poslovanju. Cilj politike je obezbjediti stabilnu finansijsku situaciju.\nOsnovni zadatak finansijske politike je obezbjediti dugoročnu finansijsku stabilonost i razvoj poslovanja preduzeća. Značaj finansijske politike je prvenstveno u postavljanju adekvatnih finansijskih ciljeva ukupnog poslovanja preduzeća i obezbjeđivanje pravovremenih mjera za postizanje postavljenih poslovnih ciljeva.\nPolitika za finansijsko upravljanje poslovanjem treba biti zvanični (formalni) dokument kojim su definirana osnovna opredljeljenja pri izvršavanju aktivnosti finansijskog upravljanja preduzećem. Ukoliko ne postoje, unaprijed, precizno definirana opredjeljenja pri izvršavanju aktivnosti finansijskog upravljanja, postoji mogućnost nastanka (ne)namjerne finansijske i druge štete (gubici) u preduzeću.\nPrimjenom finansijske politike potrebno je postići finansijski opravdano i profitabilno upravljanje preduzećem od strane menadžmenta i svih zaposlenika odnosno na optimalan način upoznati nadležna lica sa svim pojedinostima neophodnim za izvršavanje finansijskog upravljanja u preduzeću.\nUobičajeno je da se uz politiku za finansijsko upravljanje propisuju i odgovarajuće operativne procedure, koje detaljnije pojašnjavaju način realizacije principa (načela) koji su definirani finansijskom politikom preduzeća. Tako se operativnim procedurama, može propisati organizacija internih poslovnih aktivnosti odnosno način: budžetiranja, kontrole racionalne upotrebe resursa preduzeća, finansijskog odlučivanja, praćenja realizacije planiranih finansijskih pokazatelja, postizanja očekivanih ušteda troškova poslovanja, povećanja prihoda i drugo.\nFinansijsku politiku preduzeća utvrđuje strateški menadžment (CEO) na prijedlog finansijskog menadžera (CFO). U zavisnosti od stepena razvijenosti privrednog subjekta, finansijska politika će se razlikovati u svakom pojedinom preduzeću. Razlike u finansijskim politikama biće prije svega u definiciji finansijskih ciljeva svakog preduzeća, ali i u načinu finansijskog upravljanja preduzećem odnosno načinu na koji je organizirana finansijska funkcija u preduzeću.\nStrateške (finansijske) ciljeve u finansijskoj politici treba da definira strateški menadžment. Ukoliko strateški menadžment nije fokusiran na uspješnu realizaciju poslovnih ( i finansijskih) ciljeva, tada niti poslovna organizacija neće pronaći adekvatan pravac i potrebnu dinamiku za implementaciju finansijske politike u svakodnevnoj praksi preduzeća. Tradicionalna uloga financijskih direktora se mijenja: oni danas moraju biti inovatori i pokretači promjena, a to prije svega znači da trebaju kontinuirano inovirati operativne procedure i procese u finansijskoj funkciji, koji obezbjeđuju praktičnu implementaciju finansijske politike preduzeća.\nFinansijska funkcija je jedna od ključnih poslovnih funkcija svakog preduzeća. Zbog povećane kompleksnosti poslovanja, upravljanje rizicima zahtijeva da finansijska funkcija bude prije svega banka podataka, a CFO treba podrobnije informacije tj. alate prediktivne analitike za predviđanje budućih poslovnih aktivnosti sa zadatkom uspješne implementacije finansijske politike preduzeća.\nFinansijsko upravljanje podrazumijeva odgovarajući sistem kontrolnih mjera, koje treba da obezbjede efikasno izvršavanje svih aktivnosti u preduzeću. Kontrolne mjere se propisuju radi smanjenja rizika do nivoa razumne uvjerenosti da će poslovni (finansijski) ciljevi biti ostvareni, odnosno praktične primjene propisanih načela finansijske politike preduzeća.\nRacionalno upravljanje finansijskim resursima preduzeća je obezbjeđivanje finansijskih sredstava i iznalaženje najbolje kombinacije izvora finansiranja (sopstvenih prihoda i tuđih sredstava – npr. kredita), kao i njihov namjenski utrošak za unaprijed planirane troškove. Ukoliko je princip racionalnosti upravljanja resursima preduzeća definiran finansijskom politikom za sve poslovne funkcije (procese, aktivnosti), a ne samo za realizaciju parcijalnih ciljeva preduzeća, to će preduzeće biti u mogućnosti da dugoročno obezbjedi adekvatnu finansijsku snagu na tržištu.\nFinansijska politika je dinamička kategorija. Jednom definirana finansijska politika ne može biti „vječna“, iako pojedini principi (ekonomičnost, likvidnost, rentabilnost, itd.) mogu biti dugoročno opredjeljenje preduzeća. To znači da je aktuelnu finansijsku politiku preduzeća potrebno najmanje jednom godišnje preispitati i utvrditi nove odredbe finansijskog upravljanja preduzećem, sukladno izmjenjenim tržišnim i drugim uvjetima finansijskog poslovanja preduzeća.\n Izvor: http://studenti.rs/skripte/ekonomija/finansijska-politika-u-poslovanju-preduzeca/ ↩\n Izvor: http://beleske.com/finansijska-politika-preduzeca/ ↩\nhttps://www.datalab.ba/wp-content/uploads//2018/12/business-3560925__340.jpg 340 510 optiweb https://www.datalab.si/wp-content/uploads/2018/09/Pantheon-2x.png optiweb2017-01-26 00:00:002020-10-26 17:55:54Značaj finansijske politike za upravljanje preduzećem


Potpredsednik Skupštine Kosova i predsednik Samostalne liberalne stranke (SLS) Slobodan Petrović danas je u pratnji saradnika obišao opštine Parteš i Ranilug u Kosovskom Pomorovlju, gde se sastao sa gradonačelnicima Draganom Nikolićem i Gradimirom Mikićem.\nPetrović posetio opštine Parteš i Ranilug\n14. marta 2017. 1 min read\nPetrović se u razgovoru sa predsednicima opština Parteš i Ranilug posebno interesova za uslove života u ove dve opštine. U Partešu je obišao Centar za socijalni rad koji ne funkicniše, iako postoji objekat i sva prateća infrastruktura i obećao da će se lično angažovati i sa zamenikom ministra za rad i socijalno staranje Bobanom Stankovićem raditi na rešavanju tog problema.\nPredsednik opštine Ranilug Gradimir Mikić je upoznao Petrovića sa problemima koji su u vezi sa izgradnjom objekta Srpske pravoslanvne crkve u toj lokalnoj samoupravi.\n“Očuvanje, briga i odgovornost prema našem kulturnom i verskom nasleđu na Kosovu predstavlja jedan od najvažnijih zadataka svih nas političara. ”, rekao je Petrović tokom posete. On je obećao i da će u skorijem vremenskom periodu, uz saglasnost svih interesnih strana, probati da doprinese rešavanju ovog problema, saopštila je inforamtivna služba SLS- a.\nTags: Petrović obiša opštine Parteš i Ranilug Potpredsednik Skupštine Kosova Slobodan Petrović\nPrevious I. Tomić: Za implementaciju projekata neophodna podrška međunarodne zajednice\nNext Tomić približio život prosečnog kosovskog Srbina beogradskim studentima\n27. oktobra 2021., 09:06


POTREBNO JEDINSTVO ZBOG BUDUĆIH GENERACIJA | SRNA\nPOTREBNO JEDINSTVO ZBOG BUDUĆIH GENERACIJA\nGRADIŠKA, 8. NOVEMBRA /SRNA/ - Gradonačelnik Gradiške Zoran Adžić rekao je da su borci stvorili Republiku Srpsku i da su tada svi bili jedinstveni u namjeri da odbrane svoju zemlju i ostanu da u njoj žive, ali da i danas, kada je Srpska pred velikim izazovima, mora postoji jedinstvo zbog novih generacija i boraca koji su ugradili živote u njene temelje.\n"Ne smije nam ništa biti važnije od Republike, jer je ona garancija našeg opstanka na ovim prostorima", istakao je Adžić povodom krsne slave Boračke organizacije Republike Srpske - Mitrovdana.\nOn je rekao da Gradska uprava i Vlada Republike Srpske moraju da brinu o borcima, porodicama poginulih boraca i njihovoj djeci, da nastoje da zbrinu socijalno urožene i stvaraju bolje uslove za život svih građana.\nPredsjednik gradske Boračke organizacije Gradiška Milovan Gagić rekao je da je slava Boračke organizacije prilika da još jednom pomenu poginule saborce.\nOn je istakao da je cilj gradske Boračke organizacije da u narednom periodu još aktivnije radi i da u saradnji sa institucijama doprinese poboljšanju statusa boračke populacije.\nPovodom krsne slave Boračke organizacije Republike Srpske - Mitrovdana, u Gradišci je danas u Hramu Pokrova Presvete Bogorodice služena liturgija, nakon čega je služen parastos i položeni su vijenci na centralnom spomen-obilježju poginulim borcima odbrambeno-otadžbinskog rata.\nVijence na spomen-obilježje poginulim borcima u Gradišci položili su predstavnici grada, gradske Boračke organizacije, Organizacije porodica poginulih i zarobljenih boraca i nestalih civila, Udruženja ratnih vojnih invalida, SUBNOR-a, Policijske uprave Gradiška i SNSD-a.


Ruski dizel vozovi od Batočine do Smedereva od 29. septembra\nNovi dizelmotorni vozovi ruske proizvodnje biće pušteni u saobraćaj na relaciji Batočina – Lapovo – Smederevo – Batočina 29. septembra, najavio je “Srbija voz”.\nPo redu vožnje, taj voz iz Lapova polaziće u 03:30 sati za Smederevo, gde će stizati u 05:45 časova, dok će voz iz Smedereva polaziti u šest sati za Požarevac, gde će stizati u 06:44 časova.\nVoz iz Požarevca polaziće u 06:57 za Malu Krsnu, gde će stizati u 07:15 sati, iz Male Krsne preko Lapova polaziće u 07:30 za Batočinu, gde će stizati u 09:17 časova, dok će vozovi iz Batočine preko Lapova polaziti 10:07 i 15:50 za Smederevo, gde će stizati u 12:28 i 18:10 sati.\nVoz iz Smedereva preko Lapova će, po redu vožnje, polaziti u 13:18 za Batočinu, gde će stizati u 15:33 časova.\nVoz iz Smedereva polaziće u 18:30 za Lapovo, gde će stizati u 20:36 časova.\nZbog usklađivanja reda vožnje navedenih vozova, usledila je i izmena reda vožnje vozova koji saobraćaju na relaciji Požarevac – Smederevo – Požarevac.\nZbog toga će voz iz Požarevca preko Male Krsne polaziti u 06:05 za Smederevo gde će stizati u 06.49 časova, dok će vozovi iz Smedereva preko Male Krsne polaziti u 07:04 i 13:35 za Požarevac gde će stizati u 07:43, odnosno 14:16 sati.\nTežak udes u Smederevu: Stradao muškarac, njegov maloletni sin u teškom stanju\nPucnjava u centru Smedereva, pokušaj ubistva i samoubistva\nDirektorka škole podnosi ostavku zbog skandaloznog spota Di-džej Krmka?


Rijec je o projektu ciji je glavni cilj jacanje kapaciteta za adaptaciju na klimatske promjene i unaprijedjeno upravljanje rizikom od poplava u zemljama sliva Drim/Bojana. Pored Crne Gore, u projekat koji finansira njemacko Savezno ministarstvo za ekonomsku saradnju i razvoj, a realizuje Deutsche Gesellschaft für Internationale Zusammenarbeit (GIZ) GmbH, ucestvuju i Makedonija, Albanija i Kosovo.\nProjekat ima za cilj da doprinese poboljsanju prognoziranja poplava u slivu Drim/Bojana kroz stalnu podrsku hidrometeoroloskim sluzbama u cetiri zemlje i poboljsanje raspolozivosti i razmjenjivanja njihovih hidroloskih i meteoroloskih podataka. U tu svrhu, jedna od aktivnosti projekta je i izrada hidrološkog modela koji će služiti za razvoj sistema upozorenja na moguće poplave u slivu Bojane i Drima. Nakon zavrsetka projekta, direktni korisnik modela za Crnu Goru bice Zavod za hidrometeorologiju i seizmologiju. Za potrebe funkcionisanja modela, u prethodnom periodu kroz projekat je nadograđeno i obnovljeno 10 stanica (hidroloških i meteoroloških) koje obezbjeđuju real-time podatke.\nTakodje, osim hidroloskog modela, u sklopu projektnih aktivnosti planirana je i izrada hidrauličkog modela za područje Skadarskog jezera i rijeke Bojane za Crnu Goru i Albaniju, a u svrhu smanjenja rizika od poplava. Za izradu modela zadužen je tim sa Univerziteta iz Braunschweig (Njemačka), a direktni korisnik modela bice Zavod za hidrometeorologiju i seizmologiju iz Crne Gore, kao i IGEWE (Hidrometeorološki institut) iz Albanije.\nNaredni sastanak Tehnicke radne grupe planiran je za kraj oktobra i bice odrzan u Crnoj Gori.


DA LI CONTROLLERI ODUMIRU KAO ZANIMANJE? - Tatjana Lukić DA LI CONTROLLERI ODUMIRU KAO ZANIMANJE? - Tatjana Lukić\nDigitalne tehnologije ubrzavaju evoluciju sektora finansija, od organizacije koja se bavi kontrolom troškova ka organizaciji koja je stvaralac nove poslovne vrednosti. Umesto izveštavanja o prošlosti, od controllera se očekuje da se bave predviđanjem budućnosti. Da li digitalne inovacije, kao što su “machine learning”, “big data” ili “internet of things” označavaju kraj controllinga kakvog danas poznajemo? Da li će profesija controllera da preživi ove tektonske promene i koja će znanja i kompetencije biti potrebne controlleru digitalnog doba?\nRezultati istraživanja koje su sprovele globalne konsalting kuće, kao što je Accenture, govore da će do 2020. godine doći do „demokratizacije“ finansija, pa će ne-finansijski timovi svojim klijentima i partnerima pružati 80% tradicionalnih finansijskih usluga, uključujući i controlling. Istovremeno, produktivnost zaposlenih u odeljenjima finansija će porasti za dva do tri puta, a njihovi troškovi će opasti za 40%, prvenstveno zahvaljujući tome što će mnoga radna mesta biti zamenjena produktivnijim virtuelnim asistentima i veštačkom inteligencijom.\nFinansijski stručnjaci već sada mogu da rade stvari koje nisu mogli nikada ranije, zahvaljujući digitalnim inovacijama. Tehnologija prikupljanja i obrade podataka toliko je napredovala da su ogromne količine multidimenzionalnih podataka (tzv. „big data“) postale dostupne putem oblaka (tzv. „cloud“), bilo iz tradicionalnih izvora, kao što su ERP i CRM sistemi, ili iz izvora na internetu, poput društvenih mreža ili umreženih predmeta (tzv. „Internet of Things“ ili „IoT“).\nDigitalne inovacije omogućavaju da se klasične finansijske funkcije, kao što su planiranje, kontrola troškova i izveštavanje sve više automatizuju, dok se finansijski stručnjaci fokusiraju na savetodavne usluge biznisu. Od controllera se očekuje da postanu naučnici, (tzv.„data scientists“) koji se bave analitičkim predviđanjem (tzv.„predictive analytics“) i daju informacije ne samo o finansijkim performansama poslovanja, nego i o tržišnim trendovima, konkurentskoj poziciji, očekivanjima i potrebama klijenata.\nNOVE KOMPETENCIJE CONTROLLERA ZA DIGITALNO DOBA\nAnalitičko predviđanje je „vruća tema“ i jedna je od najvažnijih oblasti u novom svetu controllinga. Ona podrazumeva kreiranje statističkih modela i njihovu primenu na raznovrsne grupe podataka, kako bi se dokazale ili opovrgle pretpostavke o budućim dešavanjima. Zahvaljujući bogatstvu podataka otelotvorenih u „big data“, te skoro neograničenim kapacitetima i brzini njihove obrade koje omogućava „machine learning“, posledice svakog poslovnog poteza mogu da se modeluju, a njihova korisnost i potencijalna profitabilnost mogu da se izmere.\nU proizvodnji, na primer, analitičko predviđanje koristi se kako bi se na osnovu podataka o navikama potrošača prepoznali nastupajući trendovi, te na osnovu njih i kreirali novi proizvodi. Ovi podaci sve više dolaze iz nestruktuiranih baza kakve se dobijaju praćenjem ponašanja kupaca na internetu (tzv. „clickstream analysis“) ili sabiranjem informacija koje u oblak šalju umreženi senzori na predmetima oko nas (pametni telefoni, pametni televizori, automobili, frižideri…). Transportne i avio kompanije u velikoj meri koriste senzore prikačene kako na prevozna sredstva, tako i na delove opreme i infrastrukture, te uz pomoć IoT tehnologija prikupljaju podatke u vezi sa performansama motora, kako bi omogućile optimizaciju potrošnje goriva, blagovremen remont i zamenu delova, te viši nivo bezbednosti.\nGiganti u elektronskoj trgovini koriste složene algoritme i prediktivnu analitiku kako bi online kupcima ponudili personalizovane proizvode i usluge, zasnovane na poznavanju njihovih profila, potreba, lokacije i istorijata prethodnih pretraga i kupovina. Ukoliko ste bar jednom pretraživali Amazon ili kliknuli na Facebook reklamu, a posebno ako ste izvršili bar jednu kupovinu, poznato vam je da će vas oba sajta neprekidno bombardovati reklamama o istim ili sličnim proizvodima ili onima koje su kupili drugi potrošači slični vama.\nMožda se pitate kakve sve ovo veze ima sa controllingom. Ima, i to velike, jer budućnost controllinga je upravo u razumevanju interpretiranja ovakvih podataka – kako ih upariti sa finansijskim podacima i kako na osnovu njih doneti zaključke koji će da rezultiraju poboljšanjem poslovnih rezultata, smanjenjem rizika i ostvarivanjem liderske pozicije na tržištu.\nAUTOMATIZACIJA I PORTRET CONTROLLERA BUDUĆNOSTI\nAutomatizacija repetitivnih, standardizovanih procesa otpočela je sa opštom upotrebom Interneta krajem devedesetih godina. Mnoge kompanije danas imaju potpuno automatizovan proces unošenja i obrade narudžbenica, otpremnica i faktura, planiranja proizvodnje i naručivanja repro-materijala, prijema i skladištenja robe, sve do online korisničke podrške i usluživanja kupaca i partnera putem interneta. U ovoj, prvoj fazi automatizacije pomoću digitalnih tehnologija, veliki potres doživela su uglavnom manuelna zanimanja, dok današnje inovacije dovode do toga da mogu da se automatizuju i radna mesta koja zahtevaju viši nivo znanja i stručne spreme, kao što su, na primer, pozicije bankarskog službenika, brokera ili čak controllera.\nNajveći potencijal za disrupciju funkcije controllinga, kao i čitavog sektora finansija, nalazi se u automatizaciji zadataka prikupljanja i obrade podataka, na koje odlazi skoro dve trećine vremena koje imaju zaposleni u finansijama. Poveravanje ovih zadataka mašinama stvara veliki potencijal za povećanje produktivnosti i efikasnosti, jer dovodi do smanjenja broja grešaka, brže obrade i boljeg kvaliteta podataka, a u nekim slučajevima omogućava i uvide koji prevazilaze ljudske mogućnosti. Da li to znači da će virtuelni asistenti, potput Siri ili Cortane preuzeti ulogu controllera u budućnosti?\nOvo je jedan sasvim moguć scenario, jer će automatizacija neminovno dovesti do nestanka nekih zanimanja, pa time i do gubitka radnih mesta i migracija zaposlenih. Da bi zadržali svoje radno mesto i opravdali poverenje menadžmenta, controlleri budućnosti će morati da postanu analitički eksperti i da usmere fokus na interpretaciju podataka, predviđanje budućih trendova i osmišljavanje preporuka, ideja i sugestija menadžmentu za razvoj poslovanja\nPrema istraživanjima koja je radio McKinsey Global Institute tokom 2016. godine na uzorku iz SAD-a, postojeće digitalne tehnologije mogu da automatizuju 45% aktivnosti koje danas obavljaju ljudi, sa naglaskom na one koje su repetitivne. Efekti korišćenja digitalnih tehnologija biće sve značajniji i rašće sa približavanjem dostizanju kritične mase njihove implementacije i povećanjem njihove inteligencije, a naročito onda kada dostignu stepen na kome razumeju govor ljudi i postanu sposobne da rešavaju kompleksne probleme.\nMcKinsey predviđa da bi do 2055. godine polovina današnjih zanimanja mogla da bude zamenjena automatskim procesima. Ovo može da se desi i dvadesetak godina ranije ili kasnije, u zavisnosti od troškova uvođenja novih tehnologija, ponude i tražnje na tržištu rada, dostupnosti neophodnih znanja, socijalne prihvatljivosti ovakvog trenda i pravne regulative.\nKompanije koje na vreme investiraju u digitalne tehnologije dobiće značajnu prednost na tržištu, zasnovanu na veštinama predviđanja i oblikovanja budućih trendova, dok će one orjentisane na interpretaciju prošlosti polako nestajati, poput dinosaurusa. Takođe, pojedinci koji prepoznaju značaj promena koje ove tehnologije donose i koji investiraju vreme da usvoje nova znanja i kompetencije, te nauče da koriste nove tehnološke alate i da razumeju jezik digitalnog biznisa, moći će da računaju na svetlu budućnost u digitalnom dobu. Koju ćete sledeću veštinu vi da usvojite?\nTatjana Lukić je Senior Business Development Manager u Microsoft-u od 2016.godine. U istoj kompaniji radi od 2011.godine na različitim menadžerskim pozicijama u prodaji. Pre toga je radila kao konsultant u različitim kompanijama u IT industriji od 1999.godine. Tatjanu možete kontaktirati e-mailom tatjana.lukic@microsoft.com.\nCM, Controlling, Controlling magazin, mcb, Microsoft, Tatjana Lukić\n« NI PEKAR, NI APOTEKAR: Tri krajnje neobične biznis ideje Srba Brend koji miruje neće ozdraviti »


11-12-2019 18:03 Izdvojeno Srbija Politika\nSrbija je jedina postkomunistička zemlja u kojoj je na delu politička restauracija i zemlja koja je nakon gotovo stotinu godina u Evropu vratila despotski režim, ocena je politikološke analize u novom broju naučnog časopisa Tragovi.\nProfesor na Fakultetu političkih nauka Univerziteta u Beogradu Milan Podunavac srpski režim od 1989. do danas naziva „novim despotizmom“, iz koga izuzima vladavinu Zorana Đinđića i sledbenika.\nSrbija je imala nesreću da je u poslednjih pedeset godina porodila dva najregresivnija režima u savremenoj Evropi i jedina je postkomunistička zemlja u kojoj je na delu politička restauracija, smatra stručnjak za savremene političke teorije Milan Podunavac.\nDespotija je naziv na neograničenu i samovoljnu vladavinu despota, koji je bio i naslov nekih srpskih vladara krajem 14. i u 15. veku.\nPodunavac objašnjava da je „nova despotija“ kvazilegitimna vladavina koja potiče javne poroke poput korupcije, podmićivanja, laži i rasprodaje javnih dobara te razara javne vrline građanske participacije i hrabrosti. Ona počiva na kulturi straha, a strukturne principe straha, sile, nesigurnosti i nestabilnosti prikriva prividom slobode, ustanova i stabilnosti, kaže se u članku trećeg broja Tragova, interdisciplinarnog časopisa „za srpske i hrvatske teme“ Srpskog narodnog veća i Arhiva Srba u Hrvatskoj.\nPolitičko vodstvo Srbije nije razumelo pad Berlinskog zida 1989. a razdoblje „nove despotije“ bilo je prekinuto vremenom Zorana Đinđića, za koga je nakon pada Miloševićevog režima 5. oktobra 2000., temeljno pitanje bilo „kako da Srbija postane normalna država“.\nĐinđić je zatekao razoreno političko telo Srbije, morao je brzo obnoviti državu i političke institucija jer su poluge “staroga režima” bile prejake, u čemu se morao osloniti na politička sredstva i alate, kaže Podunavac.\nU takvim okolnostima Đinđić je razvio osobitu formu “kabinetske diktature” i pokazao nepoverenje u parlament, a njegovo razumevanje političkog radikalizma Podunavac je ocenio bliskim „jakobinizmu“.\nNeravnoteža liberalnih i demokratskih alata Đinđićeva ustava dovela je do sve naglašenije uloge izvaninstitucionalnih faktora. Đinđićev naslednik na čelu stranke bio je Boris Tadić, koji bio predsednik Srbije od 2004. do 2012. godine. Za to vreme jačaju akteri “staroga režima”, koji nakon izbora 2012. godine vraćaju Srbiju u političku restauraciju, ističe Podunavac.\nTreći broj Tragova donosi još osam radova među kojima dva naučna, a među njima pregledni rad istoričarke Branke Boban o stavovima hrvatske političke elite prema stvaranju jugoslovenske države.\nHrvatski sabor jednoglasno je 26. oktobra 1918. doneo odluku o stvaranju nove jugoslovenske države, a svi značajniji političari, osim pravaša, mislili su da je stvaranje te države najbolje rešenje za Hrvate i sve južnoslovenske narode koji su ušli u nju. Oni su bili svesni da će im trebati mnogo napora i rada da ta država postane barem donekle slična onoj koju su nekada mladalački sanjali, kaže se u zaključku teksta Branke Boban.\nNo, ističe istoričarka već tokom 1918. predstavnici niza stranaka u Hrvatskoj bili su zabrinuti zbog nasilja u vreme proglašenja Kraljevine Srba, Hrvata i Slovenaca, a od manifestacija oduševljenja u vreme delovanja Nacionalnog veća SHS već tada nije bilo ostalo gotovo ništa.\nPročitajte OVDE šta rade radnici Pošte dok pljušte otkazi.


Srbija | 30.08.2017\nStupanjem na dužnost predsednika Srbije, i realno manjim zvaničnim ovlašćenjima, Aleksandar Vućić se dolazeći na posao suočio sa praznim kalendarom. Ako tog dana nema nekog zalutalog ambasadora sa akreditivima, ili neke dodele ordenja, pred njim je praktično prazan radni dan. Kako bi se taj dan nekako ispunio predsednik Srbije je odlučio da nema tog značajnog ili manje važnog događaja kome neće prisustvovati: roštiljijada, sajam šljiva, sajam viteštva, otvaranje robne kuće, posete fabrici, sastanak sa MMF-om, problemi malinara, diplomatski skandal s Makedonijom… Možete računati da će Vučić lično preseći svaku vrpcu, pipnuti svaki ašov i obrati svaku šljivu. A ako ste kojim slučajem propustili potpis ispod slike na televizijskim ekranima, teško biste pogodili da Aleksandar Vučić više nije premijer već „samo“ predsednik Srbije.\nGlavni urednik novine „Danas“ Dragoljub Petrović primećuje da se Aleksandar Vučić ne ponaša samo kao predsednik i premijer, „već i kao trener fudbalskog kluba Crvena Zvezda – koji mu posvećuje pobede – jer i njih izgleda savetuje kako da igraju i koju taktiku da upotrebe na međunarodnim utakmicama“.\nUstavna ovlašćenja predsednika Srbije vrlo su jasna, ali su isto tako podložna i kreativnim tumačenjima. Stoga je teško povući granicu kada kreće kršenje ustavnih nadležnosti. U svakom slučaju, utvrđivanje i vođenje politika je nadležnost srpske vlade. Ako se kao primer uzme nedavna diplomatska kriza sa Makedonijom, kada je predsednik Srbije pregovarao sa premijerom Makedonije, srpska premijerka Ana Brnabić je opravdanje za svoj status posmatrača pronašla u odredbi Ustava Srbije koja kaže da „predsednik predstavlja Srbiju u zemlji i inostranstvu“.\n„Vučić bi u fikus pretvorio i nekoga ko je jača politička figura od Ane Brnabić“\nVladimir Milutinović, urednik internet-portala „Dvogled“, kaže da ta situacija naravno ne može da se podvede pod tu odrednicu i da je kršenje ustava ako vi prisvajate ingerencije drugih grana vlasti: „Ja bih rekao da je to neka vrsta radikalske pameti – gde sve može da vam znači bilo šta i gde sve možete da izvrnete naopako. I na taj način se potpuno negira duh ustava.“\nKriza sa Makedonijom predstavljala je samo kulminaciju nemešanja premijerke u svoj posao. Na skoro svako pitanje o spoljnoj politici zemlje ili nije imala mišljenje, ili se pozivala na predsednika Srbije Vučića i ministra spoljnih poslova Dačića. A „neko posebno mišljenje nema ni o tome kako zvuči polemika o pitanju Kosova“. Da li je na taj način premijerka opravdala status Vučićevog fikusa na mestu premijera? Dragoljub Petrović smatra da bi ipak trebalo priznati da bi Vučić u fikus pretvorio i nekoga ko je jača politička figura od Ane Brnabić: „Svako bi vremenom postao fikus na tom mestu. To je prosto botanika Vučićeve vlasti. Pošto sam sebe doživljava kao vrhovnog komandanta svega – od fudbala, do vojske i roštiljijade – on ne dozvoljava da se bilo koji funkcioner istakne ili ugrozi njegovu popularnost.“\nPutujući medijski karavan\nVođen logikom kako nema tog sitnog događaja koje kamere ružičastih televizija neće pretvoriti u istorijski susret epskih razmera, predsednik Srbije rokovnik je ispunio i predsedničkim i premijerskim obavezama. Kada saberete te dve vrste obaveza dobijate dvadesetčetvoročasovni putujući medijski karavan i konferencije za štampu na kojima se govori o svemu osim o šljivama i roštilju. Dragoljub Petrović stoga primećuje da se Vučić pojavljuje na mestima na kojima ga nije bilo dok je bio premijer i da je sada praktično u još većoj medijskoj ofanzivi: „I onda na svim tim dešavanjima priča o svemu: ekonomiji, Evropskoj uniji, otvaranju fabrika, auto putevima ili o napadima medija na njega.“\nMi smo i ranije, u vreme Borisa Tadića, imali situacije da se neke ingerencije prebace na predsednika Srbije, ali sada se Vučić veoma komotno ponaša kao premijer, kaže Vladimir Milutinović. „Nema nikakve dileme da se u tom smislu i Ana Brnabić, na neki način, može posmatrati više kao prvi potpredsednik vlade. Ona je zadužena za određene stvari, verovatno za taj IT sektor, i ništa drugo niti vodi ili koordinira, ili vodi bilo kakvu politiku“, smatra Milutinović.\nSastanak bez Vučića: premijeri regiona u Tirani 26. avgusta\nJedan od razloga predsednikove ‘roštiljam kod Ikee u Srbiji pod šljivama’ medijsko-političke ofanzive može biti i zebnja da su zapadni partneri zaboravili na Vučića. Možda bi i tu trebalo tražiti razloge za iznenadne regionalne napetosti koje se, nakon malo drame, uspešno rešavaju, a Vučić ponovo potvrđuje status regionalnog stuba stabilnosti. Činjenica da su formati brojnih regionalnih i evropskih inicijativa predviđani za premijere država i da se na takve skupove i susrete predsednik Srbije ne poziva, očito nije nešto što Aleksandar Vučić oduševljeno prihvata.\nDragoljub Petrović misli da su stranci „svesni da je Vučić adresa na koju bi se trebalo javiti ako nešto želite da sprovedete, a da je eventualno zaobilaženje Vučića više stvar protokola. Možda je na početku izgledalo kao da on ima komplekse što ga nema svuda, ali sada ga ima sve više i na skupovima na koje ga niko nije ni zvao“. Vladimir Milutinović ocenjuje da je Vučić naš problem i da „Evropa nema nikakav problem sa Vučićem, niti će ga imati. Moje mišljenje je da Vučićev dan izgleda potpuno isto kao kad je bio premijer – osim što ne sedi na sednicama vlade“.\n1 Makedonija između četiri vuka\n2 Srbija – faktor stabilnosti ili nestabilnosti?\n3 Lažovi i šibicari – ’ajmo na dijalog\nIvica Petrović (Srbija)


Tumbaković: Norveška je prioritet, biće lakše sa Škotskom ili Izraelom - BIGportal.ba\n22 Novembra, 2019 22 Novembra, 2019 020\nLjubiša Tumbaković, selektor Srbije, rekao je da je potpuni fokus usmeren na utakmicu sa Norveškom u Oslu i da će u eventuelnom finalu biti lakše.\n“Znali smo da ćemo igrati sa Norveškom, ona je u ovom trenutku prioritet i ako je preskočimo i ostvarimo ono što želimo, mislim da nas onda očekuje lakši deo posla u finalnom delu. Naš fokus je na utakmici u Oslu, mislim da nas očekuje jako težak posao, razgovarali smo sa ljudima iz norveškog saveza, očekuje nas 27000 ljudi, rasporodat stadion. Oni su u jednom pobedničkom tonusu, tako se i ponašaju“, izjavio je Tumbaković za sajt FSS.\n“Idemo, ipak, redom, prvo da završimo utakmicu sa Norveškom. Velika je prednost da se finalna utakmica igra kod kuće, lepa prednost za reprezentaciju Srbije. Ako dođemo u tu situaciju, a ja se nadam da hoćemo, onda da tu utakmicu odigramo pred prepunim stadionom”, istakao je Tumbaković.\n“Sanjao sam o mjestu selektora Srbije, ne o NBA”\nBoban zove Matića i Modrića u Milan\nĐURIČKO SA ZVJEZDOM “IGRE PRESTOLA”: Evo sa kim se glumac druži u Americi\nFormiran predmet o dešavanjima na KCUS-u\nNovak Đoković: 315


ventilacioni sistemi Arhive - Biznis i Finansije\nHome\tTags\tPosts tagged with "ventilacioni sistemi"\nDomaći proizvod za uništavanje korona virusa u ventilacionim sistemima\nBeogradska kompanija Propokan Pro razvila je sterilizacioni kanal koji sprečava širenje korona virusa u svim objektima sa centralizovanim klimatizacijom i ventilacijom. Ova inovacija se već primenjuje u nekim zdravstvenim ustanovama, a kompanija pregovara o plasiranju njihove tehnologije na tržištu EU.\nBeogradska kompanija Propokan Pro razvila je novi proizvod, sterilizacioni kanal – HVAC UVC, koji sprečava širenja virusa Kovid -19 u klimatizacionim i ventilacionim sistemima.\nOva inovacija je u potpunosti rešenje domaćih stručnjaka, namenjena suzbijanju i ublažavanju posledica pandemije. Kako ističu u kompaniji, uz podršku Privredne komore Srbije povezali su se sa investicionim fondovima koji su pomogli u razvoju novog proizvoda.\n„Preporuke stručnjaka, da se zbog mogućnosti širenja virusa Kovid 19 vazduhom, isključe sistemi klimatizacije u tržnim centrima, poslovnim prostorijama i drugim zatvorenim prostorima, bio nam je signal da razvijamo proizvod koji bi odgovorio novim potrebama tržišta“, objašnjava Milan Zrnić iz Propokan Pro kompanije.\nPrimena u svim objektima sa centralizovanom klimom\nHVAC UVC- sterilizacioni kanal je rešenje koje se već primenjuje u nekim zdravstvenim objektima, a koristi princip UVC zračenja, uništavajući DNK virusa i bakterija.\nTehnologija primenjena u oblasti izrade klimatizacionih i ventilacionih kanala bazira se na sistemu koji se već pola veka efikasno primenjuje u bolnicama za sterilizaciju hirurških sala i instrumenata. Rešenje ima široku primenu u kliničkim centrima, poslovnim i stambenim objektima, hotelima, sportskim salama, tržnim centrima i svim drugim objektima sa centralizovanom klimatizacijom i ventilacijom.\nPregovori o izvozu u EU\nZrnić kaže da pregovaraju sa više inopstranih firmi koje bi njihovu tehnologiju plasirale na na tržištima EU i zemljama u okruženju.\n„Uvereni smo da naša tehnologija ima prednost u odnosu na konkurenciju, kako zbog kvaliteta projektovanog sistema i ekonomski prihvatljivog proizvoda za sve vrste objekata, tako i zbog prednosti poslovanja u Srbiji u odnosu na inostrana tržišta“, kaže Zrnić.\nDugoročni cilj kompanije je, prema njegovim rečima, da se uspešno pozicionira na tržištima u regionu, „dok smo u inostranstvu usmereni na pronalaženje strateških partnera, prvenstveno na tržištima EU i Rusije“.\nKompanija je na prošlogodišnjem Takmičenju za najbolju tehnološku inovaciju, gde je predstavila inovativni sistem protivpožarne zaštite ventilacionih i dimovodnih kanala osvojila peto mesto u finalu, u kategoriji građevinskih materijala.\n10. avgusta 2020. 0 komentar


Devojke u tehnologiji: Mentorstvo i socijalna inteligencija\nOdržan trening na temu mentorstva i socijalne inteligencije u okviru programa „Devojke u tehnologiji“.\nU drugom po redu okupljanju polaznika programa „Devojke u tehnologiji“ učesnici su pohađali interaktivnu radionicu na temu mentorstva i socijalne inteligencije. Mentorski odnos predstavlja uspostavljanje istinske veze između osobe koja poseduje znanje i iskustvo, a želi da to podeli sa manje iskusnom osobom.\nZa dobijanje maksimuma iz mentorskog odnosa kako za jednu, tako i za drugu stranu, neophodno je razumevanje uloga koju obe strane imaju. Upravo ovo pitanje bilo je centralna tema današnjeg okupljanja.\nPolaznici programa su na kreativan način okarakterisali svog idealnog mentora ili mentija, nakon čega su svoje rešenje prezentovali ostatku grupe. Skup osobina do kojih su učesnici zajedno došli predstavljao je osnovu treninga, nakon čega je Snežana Isaković, trener i fasilitator u kompaniji Gi Group, približila učesnicima kako da izvuku maksimum iz mentorskog odnosa.\n„Prema Modelu za učenje i razvoj 70-20-10, 70% znanja pojedinci stiču iskustvom u radu, 20% u interakciji i razgovoru sa drugim ljudima, a svega 10% formalnim obrazovanjem“, istakla je Isaković i objasnila da mentiji, ali i sami mentori, imaju mogućnost sticanja znanja iz sve tri kategorije.\nPolaznice programa će provesti najmanje 120 radnih sati u kompaniji mentora, za koje vreme će se upoznati sa poslovnim procesima i opštim načinom poslovanja kompanije. Cilj mentorstva i zajedničkog rada jeste transfer znanja i iskustva u oblasti informacionih tehnologija, dok će fokus biti na zajedničkom zadatku koji svaki tim dobija. Rešenje zadatka će biti prezentovano na završnoj ceremoniji programa.


Većina roditelja podržava otvaranje škola uz primjenu mjera - preduzetnica.me\nPočetna»Teme»Većina roditelja podržava otvaranje škola uz primjenu mjera\nVećina roditelja podržava otvaranje škola uz primjenu mjera\nVećina roditelja, njih 73 odsto, smatra da škole treba što prije otvoriti uz primjenu adekvatnih zdravstvenih mjera, iako je 68 odsto istovremeno zabrinuto zbog početka školske godine na tradicionalan način zbog trenutne epidemiološke situacije.\nTo su ključni rezultati istraživanja koje je Ipsos, uz podršku UNICEF-a i Britanske ambasade, sproveo početkom mjeseca na nacionalno reprezentativnom uzorku roditelja djece školskog uzrasta.\n-Bez obzira na strah i zabrinutost, većina roditelja podržava povratak djece u školu – više od polovine, 54 odsto, bi izabralo tradicionalni oblik nastave, skoro trećina, 31 odsto, bi se odlučila za kombinovani oblik, a svega 13 odsto bi odabralo samo model učenja na daljinu do daljnjeg – kazali su iz UNICEF-a.\nPrema njihovim riječima, svega pet odsto roditelja potvrdilo je da su konsultovani od škola u vezi s povratkom njihove djece redovnoj nastavi.\n-Dok skoro 60 odsto smatra da roditelji imaju pravo da samostalno odluče koji oblik nastave će njihovo dijete pohađati tokom pandemije Covid-a-19 – dodaje se u saopštenju.\nŠef predstavništva UNICEF-a u Crnoj Gori, Huan Santander, kazao je da ti podaci ukazuju na neophodnost dijaloga kako bi se odluke o ponovnom otvaranju škola i modalitetima rada svake donosile u saradnji sa zdravstvenim stručnjacima, upravom škole, zaposlenima, roditeljima, učenicima i lokalnom zajednicom.\n-Naša preporuka je da svaka škola bude u prilici da donese odluku o najboljim načinima organizovanja kvalitetnog i inkluzivnog obrazovanja za vrijeme pandemije Covid-a-19, jer se epidemiološka situacija, potrebe đaka i kapaciteti škole da na njih bezbjedno odgovori razlikuju od škole do škole – naglasio je Santander.\nApelu UNICEF-a pridružila se i britanska ambasadorka u Crnoj Gori Karen Madoks.\n-Pošto sam i sama roditelj, znam da se svaki roditelj i svaka škola suočavaju sa različitim problemima koji se tiču obrazovanja djece. Odgovarajuća rješenja će se razlikovati od škole do škole i od djeteta do djeteta, a posebno je to slučaj kada se uzmu u obzir potrebe najugroženije djece i njihovih porodica – navela je Madoks.\nOna je kazala da treba obratiti pažnju na sadržaje koji su djeci dostupni u svakoj školi, kao i na potrebe i preferencije porodica kako bi se osiguralo da djeca mogu bezbjedno da nastave školovanje.\n-Lična nastava i socijalne interakcije u školi su ključne i vraćanje naše djece u škole mora biti prioritet kako za njihovo blagostanje, tako i za njihov budući lični i akademski razvoj – poručila je Madoks.\nIz UNICEF-a su naveli da je čak 80 odsto roditelja zadovoljno podrškom koju su njihova djeca i oni dobijali od škole tokom učenja na daljinu u prethodnoj školskoj godini.\n„Većina, 86 odsto, je zadovoljna i komunikacijom i saradnjom sa nastavnicima tokom učenja na daljinu. Ipak, većina roditelja uočila je da dugotrajno učenje na daljinu može dovesti do pada motivacije za učenje kod djece, da im fali kontakt sa vršnjacima, kao i da mnogi roditelji ne mogu pružiti odgovarajuću podršku djeci u učenju“, kaže se u saopštenju.\nIstiče se da roditelji romske i egipćanske djece, one koja imaju smetnje u razvoju, kao i djece pogođene siromaštvom, ukazuju na potrebu za većom podrškom.\n-Prije svega, u smislu obezbjeđivanja pristupa novim tehnologijama i internetu, kao i vještina da se digitalni alati efektno koriste tokom onlajn nastave – dodaje se u saopštenju.\nU tim porodicama se, kako su kazali, češće naglašava i potreba za dodatnom stručnom podrškom djeci koju roditelji ne mogu da im daju, a bez koje se ne može obezbijediti kvalitetno obrazovanje za njih tokom pandemije Covid-a-19.\nIstraživanje je sprovedeno na nacionalno reprezentativnom uzorku od 1.037 roditelja djece školskog uzrasta u Crnoj Gori.\nPrikupljanje podataka obavljeno je kroz kombinaciju telefonskog i online upitnika prosječne dužine od 20 minuta, u periodu od 2. do 6. septembra.\nPrethodni PostStart up Orhis osvojio prvo mjesto u programu BoostMeUp\nSljedeći Post TO Podgorice obilježiće Svjetski dan turizma


Na Fakultetu za turizam Univerziteta u Mariboru uspešno su održani "Info dani" ·\n2ТМ > Obrazovanje > Na Fakultetu za turizam Univerziteta u Mariboru uspešno su održani „Info dani“\nBodoči magister kineziologije, Dušan Senković iz Srbije: V bližnji prihodnosti se poklicno vidim v velnes centru v Sloveniji Profesija iz snova: 21. februara turistički vodiči obeležavaju praznik svoje struke\nNa Fakultetu za turizam Univerziteta u Mariboru uspešno su održani „Info dani“\n15. i 16. februara 2019. godine na Fakultetu za turizam Univerziteta u Mariboru u Brežicama održan je promotivni događaj „Info dani“. Ciljna publika su učenici završnih razreda srednjih škola, koji su trenutno u fazi biranja mesta na kome će da nastave svoje školovanje i vide svoju profesionalnu budućnost u sferi turizma.\nU okviru „Info dana“ bila su predstavljena dva programa osnovnih studija turizma (program stručne obuke na nivou visokog obrazovanja i univerzitetski program) Učenici iz svih regija zemlje dobili su mogućnost da posete prezentaciju studijskih programa, da dobiju informacije u proceduri upisa i specifičnostima studija, a takođe su upoznali i studenski život na tom fakultetu. Gosti događaja su učestvovali u konkursu, na komoe su pobednico dobili vredne nagrade, dnevne karte za posetu banje Terme Čatež i majice fakulteta. Događaj je završen sajmom u prostorijama fakulteta na kome su gosti, između ostalog, imali mogućnost da u opuštenoj atmosferi razgovaraju sa studentima i osobljem fakulteta.\nNapominjemo da je turizam veoma široka oblast, u kojoj se mogu pronaći svi koji vole da rade sa ljudima, da organizuju događaje, da putuju i upoznaju se sa novim kulturama i jezicima. Proces studija na Fakultetu za turizam obuihvata studije menadžmenta, marketinga, bezbednosti u turizmu, hotelijerstva i hotelske industrije, turističku geografiju, logistiku i informatiku u turizmu, a takođe upoznaje studente sa različitim vidovima turizma: sportskim, zdravstvenim, gejming turizmom i ostalima. U toku studija studenti turizma sa velikim zadovoljstvom učestvuju na predavanjima na terenu, kada na primer, mogu da posete muzej na otvorenom ili da degustiraju tradicionalna jela. Takođe, pred njima su redovno i predavači, predstavnici sfere ekonomije i državne uprave, koji na ličnom primeru predstavljaju rad hotela, velnes centra ili turističkog info centra. I, naravno, nezaboravne uspomene studenti stiču na stručnim ekskurzijama po Sloveniji i stranim zemljama.\nViše informacija: 08 20 57 067, ft@um.si


Mihajlović: Odluka kosovskog operatera KOSTT - najbrutalniji pritisak na Srbe - Ekonomija - Dnevni list Danas\nPočetna » Vesti » Ekonomija » Mihajlović: Odluka kosovskog operatera KOSTT – najbrutalniji pritisak na Srbe\nMihajlović: Odluka kosovskog operatera KOSTT – najbrutalniji pritisak na Srbe\nMinistarka rudarstva i energetike Zorana Mihajlović ocenila je danas da je odluka Kosovskog operatera prenosnog sistema električne energije (KOSTT) da više ne pokriva troškove električne energije u četiri opštine na Kosovu gde većinu čine Srbi najbrutalniji pritisak na srpsko stanovništvo.\nMihajlović je u saopštenju navela da je „ovo još jedna u nizu laži i organizovana ujdurma protiv srpskog naroda na Kosovu i Metohji“, saopštio je njen kabinet.\n„Dug od 17 miliona evra koji je KOSTT prijavio do decembra 2020. je laž, jer je do decembra snabdevanje severa išlo direktno iz Srbije“, rekla je Mihajlović.\n„KOSTT je insistirao da bude operator prenosnog sistema, a na ovaj način pokazuje nesposobnost za tako nešto“, rekla je ona.\nPrema rečima Mihajlović, KOSTT se „lažno sertifikovao“ na imovini Srbije, a za čije korišćenje osnov ne postoji.\n“Treba reći i to da je Priština turskom operatoru prodala distributivni sistem, tačnije mrežu koja je u vlasništvu Srbije“, rekla je ona.\nNavela je da „privremeni organi u Prištini takodje nisu dozvolili rad srpskih snabdevača i distributera“, čime je, kako je ukazala, direktno prekršen Briselski sporazum.\nIstakla je da je “cilj je da se Srbi ostave bez električne energije i u dugovima“, te da se, kako je ocenila, „izvrši pritisak na njih i još jednom da im se poruči da nisu rado vidjeni u njihovoj lažnoj državi”.\n“Priština se za pregovaračkim stolom u Briselu ponaša nekonstruktivno i samo zna da ucenjuje, a rešavanje najvažnijih problema za normalan život gradjana joj je totalno nebitno“, rekla je ona.\nNavela je i da je „sada jasno zašto je potrebno što pre formirati Zajednica srpskih opština, kako bi Srbi na Kosovu mogli normalno da žive“.\nelektricna energijaKOSTTZorana MihajlovićBeograd


Usvojene odluke o kreditu za drugu fazu Koridora 5C\nNarodna skupština Republike Srpske usvojila je odluku o prihvatanju zaduženja Republike Srpske prema Evropskoj banci za obnovu i razvoj za finansiranje Projekta Koridor "Pet ce" – obilaznica Doboj u skladu sa kojom će Srpska da se kreditno zaduži 150 miliona evra radi realizacije tog projekta, odnosno za građevinske radove i konsultantske usluge.\nCilj ovog projekta da se obezbijede dodatna sredstva za izgradnju dionice auto-puta Koridor Pet ce (faza dva), dužine oko šest kilometara između petlje Rudanka i kraja tunela Putnikovo brdo dva (međuentitetska linija razgraničenja), uključujući most preko rijeke Bosne, dva tunela i vijadukt.\nPreciznije, riječ je i o gradnji dva velika tunela Putnikovo brdo jedan i dva ukupne dužine veće od dva kilometra, mostu dužine oko 330 metara, te vijaduktu dužine oko 290 metara, a, takođe, planirana je izgradnja i devet potpornih zidova ukupne dužine 2.200 metara.\nZa usvajanje ove odluke glasao je 51 poslanik, osam je bilo protiv, a dva suzdržana.\nPoslanici su usvojili i odluku o iznosu garancija koje može izdati Republika Srpska u 2019. godini, kojom se odobrava izdavanje garancija Srpske za kreditna zaduženja u ovoj godini do iznosa od 800 miliona KM, tako da ukupna izloženost Srpske po izdatim garancija ne može biti veća od 15 odsto ostvarenog BDP-a u tekućoj godini.\nRiječ je o okvirnom iznosu koji se usvaja za ovu godinu uz napomenu da su garancije Vlade potrebne radi nastavka realizacije velikih infrastrukturnih projekata.\nMeđu ovim projektima je izgradnja energetskih objekata za proizvodnju električne energije - hidroelektrane Bistrica, Janjina i Buk Bijela, solarne elektrane i Vjetropark "Trusina". Osim toga, garancije će, između ostalog, biti izdate za potrebe izgradnje bolnice "Sveti apostol Luka" u Doboju, kreditnog zaduženja Fonda zdravstvenog osiguranja, kao i Olimpijskom centru "Jahorina" za izgradnju kapitalne investicije – gondole.\nZa usvajanje ove odluke glasala su 52 poslanika, 11 je bilo protiv, a nijedan suzdržan.\nNakon glasanja o apsolviranim tačkama dnevnog reda, predsjednik Narodne skupštine Republike Srpske Nedeljko Čubrilović zaključio je četvrtu posebnu sjednicu parlamenta.\nNarodna skupština RS zaduženje Koridor 5C\nRasprava o zaduženju za Koridor 5C\nZaduženje od 150 miliona evra za drugu fazu koridora "5c"\nU Toviri kod Doboja\nPočeli radovi na prvim kilometrima koridora "5c" kroz Srpsku


Beograd dobio još dva nova betonska stola za stoni tenis - Dan u Beogradu\nNaslovna » BG servis » Beograd dobio još dva nova betonska stola za stoni tenis\nAh Neša 7. septembar 2011. BG servis Postavite komentar\nGrađani Beograda dobili su još dva „pong-ping“ stola koji su postavljeni na šetalištu kod hotela „Jugoslavija“ i na Kalemegdanu.\nStolove su oslikali domaći strit-art umetnici Nikola Prijić, Nikola Agbaba, Daniela Stojiljković i Dragan Jovanović, a donaciju je obezbedila „Erste banka“\n„Pong-ping“ projekat započet je ove godine promocijom na Mikser festivalu, gde je predastavljen prototip stola. Podršku ovoj inicijativi dalo je Ministarstvo kulture Republike Srbije, a zahvaljujući Kancelariji za mlade i JKP „Gradsko zelenilo“, otpočela je realizacija cele ideje.\nDo kraja godine se očekuje još deset „pong-ping“ stolova, kao i uključenje još kompanija u ovaj projekat. (Beoinfo)\nTagovibg servis sport stoni tenis\nPrethodni Dečiji ritam fest u Borči\nSledeći Otvoren fitnes-park u Požeškoj ulici


PREDSTAVLJENI PROIZVODI PET UDRUŽENJA ŽENA U BELOM BLATU: Zajednički brend kao cilj projekta „Osnaživanje žena u Vojvodini” – Zrenjanin\nČlanice pet udruženja žena među kojima su Belo Blato, Iđoš, „Banatsko jagnje” iz Boke, „Mokričanke” iz Mokrina i „Veliko srce” iz Lazareva osnovale su Mrežu „Ženski divan” u okviru projekta „Osnaživanje žena u Vojvodini”. Cilj projekta je da žene u našem kraju svoje proizvode (hranu, odeću i slično) zaštite brendom koje će prodavati na domaćem tržištu. Svih pet udruženja predstavila su danas svoje proizvode na izložbenim štandovima u Goklerovoj kući u Belom Blatu.\nTim povodom ovo mesto posetili su Zorana Mihajlović, potpredsednica Vlade, Jadranka Joksimović, ministarka za Evropske integracije, Ingve Engstroem, šef operacija u delegaciji EU u Srbiji, zajedno sa gradonačelnikom Grada Zrenjanina Simom Salapurom i načelnicom Srednjobanatskog upravnog okruga Snežanom Vučurević.\n– Projekat je bio usmeren na razvoj preduzetništva seoskih žena, ali ključni rezultat je povezivanje pet udruženja žena koja su registrovala mrežu, a sve to dovelo je do stvaranja zajedničkog brenda i doprineće boljem plasmanu njihovih proizvoda na tržište. Jako nam je važna i podrška lokalnih samouprava iz ovih tri opština odakle su udruženja i pomoć u promovisanju tih proizvoda – rekla je Radoslava Aralica, predsednica Zrenjaninskog edukativnog centra u obraćanju prisutnima.\nGradonačelnik Zrenjanina Simo Salapura istakao je da je Belo Blato specifično mesto u kojem vekovima žive pripadnici više naroda i da su meštani dobar primer društvenoj zajednici kako se gradi zajedništvo, tolerancija, kako se prihvataju odnosi i osnažuju sela.\n– U narednom periodu poseban akcenat ćemo staviti na žensko preduzetništvo, rodnu ravnopravnost i ekonomsko osnaživanje žena. Zahvaljujem se Vladi Srbije na svim naporima koja ulaže i pomaže razvoj Zrenjanina i srednjeg Banata. Članicama svih udruženja čestitam na ovom projektu i želim mnogo poslovnih ideja, a mi smo tu da vas podržimo – poručio je Salapura.\nMREŽA „ŽENSKI DIVAN” PREDSTAVILA JE PROIZVODE U BELOM BLATU\n← OBELEŽEN DAN OSLOBOĐENJA: 76 godina od pobede nad fašizmom\nHUMANITARNO: Za Tarine prve reči →


Irak traži pomoć u borbi protiv IS-a – Minber\nkol. 25, 2014 at 10:09 am\nIračke snage nastoje da povrate velike dijelove teritorije te zemlje, uključujući drugi po veličini grad Mosul, koje su zauzeli borci iz grupe Islamska država (IS).\nAmeričke snage su 8. augusta pokrenule zračne udare protiv pobunjenika, što je omogućilo kurdskim snagama da preuzmu kontrolu nad dijelom prethodno izgubljene teritorije, prenosi Tanjug.\nIranski šef diplomatije Zarif, koji se nalazi u dvodnevnoj posjeti Iraku, izjavio je da njegova zemlja sarađuje sa iračkim vlastima, ali je također pozvao na širi svjetski napor u borbi protiv grupe Islamska država.\n“Mi sarađujemo sa iračkom i kurdskom vladom kako bi suzbili ovu veoma ozbiljnu i veoma svirepu grupaciju”, istakao je Zarif.\nOn je dodao kako oni “vrše djela užasnog genocida i zločina protiv čovječnosti” i da “mora da im se suprotstavi međunarodna zajednica, kao i sve zemlje u regionu”.\n“Mi, međutim, vjerujemo da prisustvo iranskih vojnika na terenu nije potrebno da bi se izvršio taj zadatak”, rekao je Zarif.


Raspisan tender za drugu fazu izgradnje Fabrike za preradu vode — ZoomUe\nRaspisan tender za drugu fazu izgradnje Fabrike za preradu vode\nby Marija Vranic · Published februar 1, 2018 · Updated februar 1, 2018\nUŽICE – Ministarstvo građevinarstva, saobraćaja i infrastrukture raspisalo je javnu nabavku za drugu fazu radova na izgradnji Fabrike za preradu vode Petar Antonijević. Rok za podnošenje ponuda je 2. mart u 12 časova.\nMinistarstvo je obezbedilo 280 miliona dinara, koliko je prema procenama potrebno za uvođenje aktivnog uglja u preradu vode, čime će kompletno biti rešeno snabdevanje vodom grada Užica.\nPrva faza radova u okviru koje je uveden ozon u popostupak prerade vode završena je krajem protekle godine, a finansirlo je Ministarstvo sa oko 360 miliona dinara, grad Užice sa oko 49 miliona, dok je JKP Vodovod izdvojio oko 22,5 miliona dinara.\nTags: druga fazafabrika vodeizgradnjauzice\nby branko · Published novembar 18, 2014\nPrvi Top Summer Vikend na Torniku\nby branko · Published jun 29, 2015\nby branko · Published februar 12, 2014\nNext story KK Sloboda dočekuje KK Zdravlje (VIDEO)\nPrevious story Popunjeni kapaciteti pribojske Slobodne zone\nOdbornici SzS bojkotovali sednicu Skupštine i u Sevojnu